Tiga pasukan yang mewakili negara ke Siri Pro Snapdragon Challenge Season umumkan barisan pemain mereka bagi menghadapi cabaran yang akan berlangsung pada hari ini.
HomeBois, Team SMG dan Yoodo Red Giants mengekalkan semua pemain mereka seperti mana di pusingan kalah mati Liga Profesional MLBB (MPL) Malaysia musim ke-11.
Kelainan yang ditampilkan oleh pasukan-pasukan ini adalah pemain simpanan yang berbeza daripada biasa.

Untuk Homebois mereka meletakkan Xorn di bangku simpanan manakala untuk Team SMG, mereka akan membawa masuk Roamer baharu iaitu Mikko yang dipinjamkan daripada Omega Esports.
Namun untuk pasukan gergasi merah, pemain simpanan mereka adalah OzoraVeki yang melatih pasukan itu pada MPL MY musim ke-11.

Dia digantikan oleh bekas jurulatih pasukan Rex Regum Qeon (RRQ) iaitu Arcadia.
Homebois dan Team SMG akan disatukan di kumpulan B di mana mereka akan bertemu dengan RRQ dam EVOS Icon.
Yoodo Red Giants Esports pula akan berada di kumpulan D bersama dengan bekas juara MSC 2022 iaitu RSG Filipina serta CFU Gaming daripada Kemboja dan GPX daripada Indonesia.


MPL MY musim ke-11 berakhir dan juara pada musim ini milik Todak.
Walaubagaimanapun, pada musim ini terdapat beberapa pasukan yang menunjukkan prestasi yang cemerlang berbanding musim lalu.
Daripada tambahan pemain baharu atau import, penukaran peranan ataupun pemain yang sedia ada bertambah baik pada musim ini.
Homebois

View this post on Instagram

A post shared by MPL Malaysia (@mplmy.official)

Pasukan milik Daddyhood ini mengalami kekalahan di peringkat suku akhir Lower Bracket di tangan RSG MY telah melakukan satu rombakan besar dengan menambah jurulatih serta pemain baharu.
Homebois membawa masuk bekas jurulatih Falcon Esports iaitu Dale dari Filipina dan dua pemain Indonesia iaitu Barbossa dan Warlord.
Kedua-dua pemain itu mengisi role yang menjadi kelemahan Homebois iaitu Mid Lane dan Roamer. Penambahan ini membawa hasil dengan Homebois menamatkan musim ini di tempat ketiga selepas tewas di tangan Team SMG di final Lower Bracket.
Team Lunatix

View this post on Instagram

A post shared by MPL Malaysia (@mplmy.official)

Walaupun musim mereka mula dengan kontroversi, mereka berjaya mengetepikan isu ini dengan persembahan yang menakjubkan pada musim ini.
Team Lunatix merombak semula pasukan dan membawa masuk pemain serta jurulatih baru. Mereka dilatih oleh Nasty Paolo dan membawa masuk Gold Laner Jowm ke barisan pemain ini.
Dengan tambahan daripada pemain tempatan seperti Unii, Fakez, Zeno dan NovaXCobar, mereka menjadi tunjang utama dalam mengangkat Team Lunatix ke tempat keempat di Playoffs selepas tewas di tangan Team SMG.
Red Esports

View this post on Instagram

A post shared by MPL Malaysia (@mplmy.official)

Musim Red Esports ternyata lebih baik daripada musim sebelum ini. Dengan kemasukan pemain baharu iaitu Melqt- dan Kymm ke barisan pemain, ternyata ia memberikan impak yang besar kepada pasukan itu.
Pada awalnya, Mal yang menukar role daripada seorang Gold Laner ke Roamer dipersoal ramai namun selepas musim berlalu, dia menunjukkan peningkatan dalam prestasinya dengan bermain hero seperti Khufra dan Lolita.
Mereka mengharungi satu musim yang mencabar namun berjaya menamatkan Regular Season mereka di tangga kelima selepas tumpas ke tangan Yoodo Red Giants Esports pada tiebreaker sebelum Homebois menyingkirkan Red Esports pada hari pertama playoffs.
Foto: MOONTON Games


Pasukan Team Aster dari China mengesahkan bahawa tiga pemainnnya dijangkiti wabak COVID-19 beberapa hari sebelum mulanya kejohanan terbesar Dota 2, The International 10.
Menurut pengumuman yang dikongsikan Team Aster di Weibo, Du “Monet” Peng, Lin “Xxs” Jing, dan Ye “Borax” Zhibiao (aka “BoBoKa”) adalah tiga pemain yang terkena. Pasukan China itu sudah menjalankan bootcamp di Bucharest, Romania menjelang TI10 yang akan bermula pada 7 Oktober walaupun terdapat peningkatan kes COVID-19 baru-baru ini.
Pengumuman itu juga menerangkan bahawa dua orang kakitangan lain sudah diuji positif terhadap virus itu selepas menjalani Ujian Nucleic Acid Amplification. Namun, pasukan juga meyakinkan peminat dengan menyatakan bahawa setiap orang yang sudah diuji positif sama ada ‘tidak ada simptom’ atau ‘gejala ringan.’

Team Aster memenangi StarLadder ImbaTV Minor S3 pada tahun 2020
Team Aster juga menerangkan bahawa pasukan itu sangat berhati-hati dengan menyatakan bahawa selepas tiba di Romania, mereka tidak meninggalkan hotel tempat mereka menginap, kecuali untuk membeli barang keperluan. Anggota pasukan yang dijangkiti kini terasing.
Dalam pernyataannya, Team Aster juga mengesahkan bahawa semua lima pasukan China yang bertanding di TI10 juga tinggal di hotel yang sama. Pada masa ini, tidak ada maklumat rasmi mengenai keadaan mereka di Team Aster. Namun, Team Aster menyatakan bahawa pihaknya telah melaporkan keadaan  ini secepat mungkin dan menegaskan bahawa tidak ada penyembunyian dalam proses tersebut.
Buat masa ini, kami tidak mengetahui jika pemain yang dijangkiti ini akan digantikan atau akan terus bermain di TI10. Mungkin pemain-pemain ini akan terus bersaing di Grouping Stage dalam kuarantin, dan masih bersedia untuk bersaing di pentas utama ketika ia bermula.
Team Aster kini sedang aktif berbincang dengan penganjur TI10 mengenai pergerakan susulan dan bahawa ia akan memberi maklumat kepada peminatnya sebaik sahaja ada perkembangan.


Todak hari ini melaporkan tiga pemain mereka disahkan positif COVID-19 jadi perlawanan mereka di Liga Profesional MLBB (MPL) MY musim kesembilan perlu dimainkan secara dalam talian dan bukannya di Quill City Mall, Kuala Lumpur.

View this post on Instagram

A post shared by TODAK MOBILE LEGEND (@todakmlbb)

Walaupun hanya tiga pemain positif namun yang lain adalah kontak rapat jadi mereka perlu kuarantin selama tujuh hari di gaming house mengikut SOP yang ditetapkan.
Mereka juga harap peminat sentiasa memberikan sokongan dan mendoakan yang terbaik.
Mengikut jadual yang dikeluarkan MPL MY, Todak akan berlawan RSG MY pada jam 5 petang esok dan Red Esports pada jam 5 petang Sabtu.

View this post on Instagram

A post shared by MPL Malaysia (@mplmy.official)

Semoga semua pemain Todak kembali pulih dan sembuh seperti sediakala. Insya-Allah.


Menghampiri tarikh pelancaran Battlefield 2024, Electronic Arts baru-baru ini memperlihatkan tiga peta baharu melalui sebuah sedutan terbaru mereka. Melalui peta baharu itu, mereka menjanjikan pengalaman yang unik buat para pemain.

Antara peta yang diperlihatkan ialah Renewal, Breakaway dan Discarded.

Renewal adalah peta berlatarkan padang pasir Mesir dengan stesen janakuasa solar dan sebuah fasiliti kajian yang subur.

Breakaway pula peta berlatarkan Antartika dengan sebuah platform pinggir laut di lautan beku, serta sebuah tempat tinggi yang terletak di atas medan perang itu iaitu sebuah Outlook Station.

Manakala peta ketiga, Discarded, berlatarkan sebuah kampung di pantai barat India yang yang ditenggelami banjir serta sebuah badan kapal karam dan sebuah kapal besar. Peta ini juga menyertakan keadaan cuaca yang sukar dijangka yang memberi cabaran dalam permainan.
Dengan perkenalan tiga peta ini, ia menjadikan Battlefield 2042 kini mempunyai 7 peta secara keseluruhan. Bahkan pihak EA juga menyatakan lebih banyak peta yang akan tiba melalui kemaskini akan datang.
Battlefield 2042 dijadualkan akan dilancarkan pada 19 November ini untuk platform Xbox Series X|S, Xbox One, PlayStation 5, PlayStation 4 dan PC.
Sumber: PC Gamer.


Anda kini boleh membeli tiket Bali Major yang akan menjadi pertandingan Dota 2 berprestij sebelum hadirnya The International.
Tiket untuk Bali Major kini dijual dengan harga AS$888 (RM4,000) untuk versi premium dan AS$388 (RM1,778) untuk versi standard.

Bali Major akan membawa 18 pasukan terbaik Dota 2 yang akan bertempur untuk merebut hadiah wang terjumpul berjumlah AS$500,000.
Tiket premium adalah untuk tiga hari di mana anda akan menjadi orang terawal untuk memasuki sesi tandatangan beserta jemputan eksklusif ke Bali Major After Party untuk bersama-sama pemain profesional Dota 2.

Pembeli tiket premium juga akan mendapat barangan eksklusif Bali Major termasuk hoodies, T-shirt, bucket hat, dan banyak lagi. Beg sandang juga akan diberikan bersama-sama.
Tiket akan dijual di laman Eventbrite.
Bali Major akan bermula 7 sehingga 9 Julai ini di Champa Garden, Ayana State.
Untuk maklumat lanjut anda boleh melayari laman rasmi Bali Major.


Minggu keempat Liga Profesional Mobile Legends (MPL) MY musim kesembilan dan seterusnya akan diadakan secara offline (dibuka kepada umum). Selepas dua musim tanpa kehadiran penonton, kini peminat boleh menyaksikan setiap perlawanan, setiap minggu di EBN Esports City, Qull City Mall hinggalah akhir musim liga.
BELI DI SINI.
Berharga dari RM15 bagi setiap perlawanan, tempat itu akan menempatkan sehingga 50 orang termasuklah pembeli tiket regular dan pengguna Team Season Pass (TSP).

View this post on Instagram

A post shared by MPL Malaysia (@mplmy.official)

Bagi pengguna TSP, mereka boleh menyaksikan perlawanan spesifik pasukan kegemaran mereka dengan harga RM80.
Jika pasukan kegemaran mereka mara ke playoffs, mereka tidak perlu membayar ekstra.
Acara ini akan mengikut protokol dan peraturan yang ditetapkan oleh kerajaan di mana akan ada penjarakan fizikal.
Bagi peminat yang hadir, anda perlu jalani lakukan ujian swab kendiri dan bagi sesiapa yang mempunyai suhu bawah 37.5 saja dibenarkan masuk.
Tunjukkan keputusan swab di hari acara dan sijil vaksinasi juga perlu ditunjukkan.
MPL Malaysia diadakan dengan kerjasama Kementerian Belia dan Sukan Malaysia dan Esports Integrated (ESI).

View this post on Instagram

A post shared by MPL Malaysia (@mplmy.official)


Terdahulu, MPL MY mengumumkan tiket pas bermusim serta tiket perlawanan mula dijual bermula dengan harga rm15 dan rm80.
Walaupun baru sahaja tiket itu dimuat naik di dalam laman sensawang mereka. Tiket pas bermusim untuk pasukan Todak sudah pun habis dibeli.

View this post on Instagram

A post shared by TODAK MOBILE LEGEND (@todakmlbb)

Begitu ramai peminat-peminat Todak di luar sana yang menunjukkan sokongan terhadap pasukan kegemaran mereka ini.
Adakah anda juga salah satu penyokong pasukan Todak yang membeli tiket pas bermusim untuk menyaksikan perlawanan mereka?


Dari hanya melihat video di foryoupage anda, apakata anda bermain permainan video pula di TikTok?
Menurut Reuters, TikTok kini sedang cuba untuk menembusi permainan video mudah alih.
Syarikat itu kini sedang melakukan beberapa ujian untuk permainan mini HTML5.
TikTok juga baru-baru ini memberitahu mereka akan cuba menggunakan sepenuhnya semua permainan video dari syarikat ByteDance.
Syarikat media sosial ini juga sudah bekerjasama dengan Zynga (pencipta FarmVille) untuk membuat satu permainan baru berasaskan HTML5 iaitu Disco Loco 3D di TikTok.
Permainan ini adalah hampir sama seperti Temple Run dan Subway Surfers.

Tambahan pula TikTok juga sedang menguji pelantar penstriman untuk permainan video.
Mereka akan memberi satu pelantar digelar “Live Studio” di PC untuk membolehkan para pencipta kandungan untuk memasukkan aplikasi kecil di video mereka.
Adakah TikTok cuba untuk menjadi kompetitif besar bagi Twitch, Youtube Gaming dan Facebook?
Rujukan: Reuters


TikTok, secara diam melancarkan sebuah perisian penstriman tersendiri iaitu TikTok LIVE Studio.
Dengan pelancaran perisian ini TikTok secara tidak langsung akan menyaingi servis penstriman lain seperti Twitch dan YouTube.

🏆🎆 And there you have it!!
👑 @BLACKLISTINTL are your Eastern #CODMobile World Champions of 2021!!!
 🤝 HUGE ggs to @ALMGHTYesports for putting up the fight of their lives. The match couldn’t have been any more intense!
👍Great job to all the teams!!#WeAreCODM #SonyXperia pic.twitter.com/cl9tLpwgiE
— Call of Duty: Mobile (@PlayCODMobile) December 12, 2021

Perisian itu dikatakan menyedia penstriman dengan paparan landskap atau potret, di mana pengguna boleh menggunakan kaedah menangkap paparan seperti Game Capture, Video Capture, Mobile Capture dan Program Capture.

TikTok has launched its own streaming software for their platform. pic.twitter.com/BMWZAkjLIu
— Miguel Lozada (@MLozada) December 15, 2021

Selain itu anda juga boleh menambah gambar dan tulisan pada paparan anda, selain anda boleh memantau bualan strim.
Namun, buat masa ini perisian itu hanya tersedia untuk sebilangan pengguna di beberapa buah negara sahaja.
Sumber: Dot Esports.


Liga Profesional Mobile Legends (MPL) Filipina kini mengumumkan mereka akan mengenakan tindakan penggantungan dari bermain selama 14 hari di musim liga MPL PH musim kelapan kepada Grant Duane “Kelra” Pillas dari pasukan Omega Esports.
Selain itu, amaran keras serta denda yang tidak didedahkan jumlahnya juga dikenakan terhadap beliau.

Tindakan tatatertib itu dikenakan kepada pemain Omega Esports itu berikutan pelbagai sumber mengatakan beliau membuat perkara terkutuk dengan melakukan gangguan seksual terhadap Ramella dari pasukan Idonotsleep Esports.

Ramella meluahkan rasa kesalnya di laman akaun rasmi Facebook beliau. “Hanya 14 hari ban dan tidak ada sebarang permohonan maaf dari pihak Omega Esports, adakah gangguan seksual diterima di dalam polisi pasukan itu? atau adakah ianya suatu perkara yang boleh dibuat di dalam Filipina?” ujarnya.

Pasukan Idonotsleep Esports juga turut meluahkan perkara yang sama dan memberi kenyataan bahawa mereka tidak berasa selamat untuk membawa masuk pemain wanita mereka untuk menyertai kejohanan di Filipina sehingga diumumkan. Mereka bertanggungjawab untuk menjaga para pemain untuk memberikan persekitaran yang selamat dan selesa.
Sebarang bentuk gangguan seksual amatlah dilarang di dalam komuniti e-sukan di seluruh dunia dan ianya amat dititik beratkan kepada setiap organisasi, perbuatan seorang pemain itu boleh mencalarkan imej diri sendiri, pasukan dan organisasi itu sendiri.


Acara Thrillseeker akan bermula 13 Julai dan berakhir pada 3 Ogos ini.
Peta Arena Baru: Overflow

Pada acara ini, peta arena baru akan diperkenalkan kepada para pemain. Peta Overflow akan memberikan pengalaman yang berbeza berbanding peta-peta sebelum ini dengan tidak hanya memfokuskan lorong, tetapi pemain perlu lebih berhati-hati dan membuat keputusan dengan lebih baik.
Peta ini juga memberi lebih kelebihan kombat secara ‘short-to-medium’ walaupun boleh berlaku pertempuran secara jarak jauh, di point of interest (POI): Overlook atau Slope.

POI Overlook adalah kawasan terbuka dengan tempat-tempat tinggi yang memberikan kelebihan buat pengguna sniper atau DMR.
Manakala POI Slope, terdapat kawasan tinggi dan kawasan unik yang membolehkan pemain meluncur ke kawasan yang tersorok di dalam peta. Kawasan ini memberi kelebihan buat pemain yang licik atau defensif.

Trek Ganjaran Mingguan
Sepanjang acara tiga minggu ini, pemain berpeluang untuk mendapatkan ganjaran yang menarik.

Minggu pertama membolehkkan pemain membuka Set Pampart Wastelander, termasuk pesona pistol yang sepadan dan skin Legendary Rampant.
Pada minggu kedua, pemain akan diberikan Battle Pass booster, logam pembuatan dan pek Apex. Manakala minggu ketiga memberikan skin Bangalore Lethal Enforcer dan barangan yang menarik.

Selain itu, pemain akan mendapat 1,000 mata setiap hari dan cabaran harian. Ini juga akan memberikan lencana unik jika anda meyelesaikannya sesama acara berlangsung. Semua cabaran ini boleh diselesaikan serentak bersama Battle Pass.
Kosmetik Thrillseekers dan Jualan Summer Splash

Bermula 13 Julai ini, terdapat juga Jualan Summer Splash. Skin-skin kegemaran peminat juga akan kembali termasuk skin Youngblood dan Voidwalker. Jualan Summer Splash ini akan berlangsung hingga 27 Julai ini.
Kosmetik Thrillseeker juga adalah Acara Terhad, dan dikatakan akan kembali di dalam acara akan datang atau promosi.


Hilda adalah salah satu hero yang cukup mudah untuk dimainkan dalam Mobile Legends: Bang Bang
Dia mempunyai pasif yang unik, membolehkan hero ini menjana semula nyawa apabila dia berada dalam semak.
Selain itu, Hilda juga adalah salah seorang hero kebal yang mempunyai mobiliti melalui skill pertamanya. Jadi dia adalah salah seorang hero rusuhan terbaik dalam META sekarang.
Selepas sekian lama menghilang, Hilda muncul semula dan berada di peringkat SSS dengan buff yang dia miliki.
Tips meningkatkan nyawa Hilda dengan laju
Memainkan Hilda tidak semudah yang disangka.
Antara peranan utama Hilda adalah untuk merusuh jungle pihak lawan, tetapi itu tidak bermakna anda sentiasa boleh melakukannya.
Perkara yang paling penting ialah pengiraan healing apabila berada di dalam semak.
Jangan sesekali dengan sengaja tinggal terlalu lama dalam semak.

@ricadsilitonga30 Lifehack Buat hilda #hildasprint #hildatiktok #hildatank #mobilelegendsbangbang ♬ suara asli – Pacattt “Bgcat”

Ternyata sejumlah healing yang banyak akan muncul setiap kali Hilda memasuki semak, bermakna anda perlu memainkannya dengan cara keluar dan masuk dari semak berkali-kali untuk memaksimumkan nyawa.
Dengan cara itu, Hilda akan lebih efektif untuk merusuh pihak lawan kerana nyawanya tidak akan turun.


Dalam permainan video Multiplayer Online Battle Arena (MOBA), setiap karakter akan mempunyai posisi masing-masing.
Tips ini adalah untuk mengajar anda semua yang tidak biasa dengan istilah-istilah dari MOBA.
Jom kita lihat dahulu posisi ejen-ejen dalam Ejen Ali Agents’ Arena.
Posisi Ejen

Setakat ini ejen-ejen boleh diklasifikasikan kepada tiga posisi utama iaitu Carry, Tanker, dan Supporter.
Carry

Carry adalah selalunya adalah untuk karakter yang akan menjadi penyerang dan boleh mengeluarkan damage yang tinggi dan banyak dalam masa singkat atau jangka masa yang lama.
Setakat ini Ejen Ali Agents’ Arena cuma mempunyai 4 ejen untuk posisi ini iaitu Ejen Ali, Ejen Alicia, Ejen Roza dan Ejen Rudy.
Walaupun keempat-empat karakter ini mempunyai cara permainan yang berbeza, mereka adalah antara karakter yang boleh mengeluaran damage dengan banyak untuk masa yang singkat atau jangka masa tertentu.
Dua ejen di dalam posisi carry ini yang mempunyai cara bermain yang dikatakan sedikit berbeza dari carry tradisional seperti Ejen Ali dan Ejen Alicia.
Bagi ejen seperti Ejen Roza, sebenarnya Roza adalah carry yang dianggap sebagai burst carry.
Burst carry adalah carry yang boleh mengeluarkan damage dalam jangka masa yang pendek dan sangat mudah untuk mengalahkan pihak lawan dengan permainan ‘hit and run’.
Rudy pula mempunyai kuasa untuk menjadi halimunan.
Beliau boleh menjadi Ganker atau Flanker untuk pasukan anda dengan menjadi halimunan bagi menangkap zon yang dibiarkan atau juga menjadi penyerang dari belakang untuk menyerang musuh dengan dua pasukan anda di hadapan dan anda berada di belakang.
Tanker

Tanker pula adalah karakter yang menjadi barisan hadapan untuk menyerap semua damage dari pihak musuh bagi menjaga zon di dalam permainan.
Mika adalah satu-satunya karakter tanker Ejen Ali Agents’ Arena setakat ini.
Posisi Mika di dalam setiap pasukan adalah penting bagi mendapatkan dan juga mengawal zon.
Supporter

Supporter pula adalah karakter yang membolehkan carry anda mengalahkan pihak lawan dengan lebih mudah. Supporter juga adalah posisi yang penting untuk membantu mengenakan damage dari belakang.
Hanya satu sahaja ejen supporter setakat ini iaitu Khai.
Khai dikatakan support untuk kesemua ejen atas kebolehannya untuk memperlahankan pihak musuh. Khai juga boleh menjadi karakter yang akan membuat poke damage ke atas pihak musuh disebabkan jarak serangannya yang begitu jauh.
Mungkin nanti kita akan mendapat lagi karakter-karakter baru dari Ejen Ali seperti Ejen Bakar sebagai tanker, Ejen Moon sebagai carry baru dan Ejen Jet sebagai support yang boleh terbang ke mana sahaja.


Minggu lepas kami sudah memperkenalkan 3 Ejen iaitu Ali, Alicia dan Khai. Pada minggu ini mari belajar tips Ejen Mika, Ejen Roza dan Ejen Rudy pula.
Jom tengok apa kelebihan mereka bertiga kali ini.
Ejen Mika

Mika adalah tanker pertama untuk Ejen Ali Agents’ Arena.
Antara strategi terbaik untuk menggunakan Mika adalah mendapatkan zon tengah pada awal permainan.

Jangan lupa kombo Mika. Serangan ini nampak perlahan tetapi sangat kuat.
Mika menumbuk musuhnya dengan Mecha Armor dan mengenakan kombo 165/200/300 damage.

Perisai Mika adalah antara yang paling terbaik untuk mengawal zon di atas peta.
Mika menggunakan perisainya untuk menghalang segala projektil musuh dan mengurangkan serangan yang dikenakan sebanyak 40%.
Tapi berhati-hati kerana Plasma Shield akan mengurangkan penambahan nyawanya 50% dan memperlahankan dirinya.

Ultimate Mika dapat menolak musuh untuk jauh darinya dan juga baik untuk menolak musuh keluar dari zon.
Mika melakukan hentaman kuat ke tanah lalu mengenakan 550 damage terhadap musuh di sekelilingnya dalam AoE yang besar. AoE ini akan menolak musuh jauh dari Mika.
Ejen Roza

Roza adalah penembak tepat dalam cerita Ejen Ali. Dia juga antara DPS yang mempunyai serangan yang sangat tinggi.
Tetapi Roza menggunakan energy yang banyak untuk menembak ke arah musuh.

Serangan Roza sangat jauh dan melebihi skrin. Roza cuma perlu menahan butang menyerang untuk menyerang lebih jauh.
Roza menembak projektil yang kuat kepada sasaran, mengenakan 550 damage. Ia sangat laju dan sukar untuk musuh mengelak.

Ultimate Roza, Snipe Laser dari Roza adalah sangat kuat.
Berhati-hati dalam menggunakan Ultimate ini kerasa Roza tidak boleh bergerak ketika menembaknya.
Roza melancarkan pancaran merbahaya yang mengenakan 200 damage setiap 0.1 saat selama 1 saat. Musuh akan pegun selama 1 saat jika terkena.
Ejen Rudy

Rudy kini datang dengan serangan hendap. Ejen Rudy sangat bagus dalam mencuri kawasan zon.

Dengan teknik menghilangkan diri, Rudy dapat berlari atau menyerang hendap musuh.
Skill Rudy ini juga akan membuatnya bergerak dengan lebih pantas.
Rudy boleh menggunakan teknik menghilangkan diri dan tambah kelajuan sebanyak 40%. Dalam teknik ini Rudy tidak boleh disasarkan secara automatik. Penambahan nyawa dan caj Ultimate juga akan berkurang sebanyak separuh.

Rudy juga boleh membuat serangan jarak dekat dengan kombonya.
Serangan bertubi-tubi Rudy akan mengenakan 165/200/300 damage.

Ultimate Rudy dipanggil Shackle Blast. Serangan ini akan melengkung ke hadapan.
Jadi anda perlu berjaga-jaga kerana teknik ini sukar untuk mengena, namun jika mengena teknik ini adalah sangat kuat.
Rudy membaling belenggu kembar ke arah lawan. Setiap belenggu akan mengenakan 300 damage dan membekukan pergerakan selama 2 saat.
Setakat ini sahaja tips untuk Ejen Mika, Ejen Roza dan Ejen Rudy.
Nantikan lagi tips-tips akan datang untuk Ejen Ali Agents’ Arena.


Ejen Ali Agents’ Arena adalah permainan video MOBA dari Wau Animation dan Media Prima Digital.
Hari ini kita akan memperkenalkan tiga karakter dalam Ejen Ali Agents’ Arena iaitu Ejen Ali, Alicia, dan Khai.
Mari belajar apa kelebihan mereka bertiga ini.
Ejen Ali

Ejen Ali adalah karakter carry dalam Agent’s Arena. Ali memberi fokus untuk serangan bertubi-tubi dan lebih berkesan jika musuh berada berdekatan.
Kuasa Ali:

Ali menghayun yoyo-nya kehadapan mengenakan 165 damage kepada musuh.
Anda kena ingat, walaupun Ali boleh memulihkan energy dengan cepat namun serangan bertubi-tubi tanpa mengenai sasaran bukanlah idea yang terbaik.

Yoyo Charge adalah skill ultimate Ali. Ali maju ke hadapan dengan yoyonya ke hadapan. Mengenakan 650 damage dan pegun musuh selama 2 saat.
Ultimate Ali boleh mengalahkan musuh dengan mudah apabila mereka berada di dalam zon. Ia juga boleh digunakan untuk menolak musuh keluar dari zon.
Pilihlah Ali jika anda memerlukan karakter carry yang boleh mengenakan damage yang banyak untuk jangka masa singkat dan cepat.
Ejen Alicia

Ejen Alicia juga adalah carry jarak jauh yang memberi kelebihan serangan AOE yang berpecah kepada tiga.
Alicia sangat sesuai untuk menghalang musuh yang terkeluar dari formasi.
Kuasa Alicia:

Blastique Shot adalah kuasa pertama Alicia.
Alicia melancarkan tiga serangan ke hadapan dengan lastik Blastique. Setiap projektil mengenakan 150 damage.
Serangan unik Alicia akan berpecah kepada 3, Alicia juga dapat mengenakan serangan tinggi apabila kesemuanya terkena pada musuh yang sama.
Maksimakan serangan anda dengan serangan jarak dekat.
Serangan Alicia ini juga memudahkan Alicia untuk mengetahui di mana Rudy berada ketika menggunakan teknik menghilangkan diri.

Fire Shot adalah Ultimate Alicia.
Alicia mengenakan projektil yang akan meletup apabila terkena musuh dan mengenakan 550 AoE damage yang akan menolak lalu memperlahankan musuh selamat 3 saat.
Ultimate Alicia sangat berguna untuk ramai musuh yang duduk setempat.
Anda perlu memilih Alicia jika anda mahu pengawalan zon sambil mengeluarkan damage yang tinggi.
Ejen Khai

Khai adalah antara karakter support serangan jarak jauh yang mampu menggugat pihak lawan dengan posisi serangannya dari jauh sambil membantu rakan sepasukan.
Support merupakan posisi terbaik untuk Khai, namun Khai tidak boleh ditinggalkan kerana Khai agak lemah apabila keseorangan melawan musuh.
Kemahiran Khai

Khai mempunyai R-O Ride. Kuasa ini memberi Khai mobiliti untuk jangka masa pendek.
Dengan menunggang R-O bot, Khai dapat menambah kelajuannya sebanyak dua kali ganda.

R-O Charge merupakan skill serangan untuk Khai.
Khai akan mengarahkan R-O bot mengecas lurus ke hadapan dan mengenakan 185 damage untuk setiap musuh.
Serangan ini boleh menembusi perisai dan pertahanan musuh dengan mudah.
Khai sangat sesuai untuk dijadikan karakter support apabila pihak musuh menggunakan Mika yang mempunyai perisai yang sukar untuk ditembusi.
Serangan ini membuatkan musuh sukar untuk berlari atau maju kerana serangannya yang boleh memperlahankan pergerakan.

R-O Volt ialah skill ultimate untuk Khai.
R-O bot Khai akan menyerang di dalam mod Volted dan mengenakan 700 damage kepada setiap musuh yang terkenal lalu pegun selama 2 saat.
Khai adalah karakter support yang baik untuk serangan poke jarak jauh dan juga counter pick terbaik untuk berlawan dengan Mika kerana Khai mampu mematahkan Mod Fortress daripada Mika.
Pilih Khai jika anda suka serangan jarak jauh dan boleh melakukan damage tinggi walaupun hanya seorang support.
Setakat ini sahaja pengenalan untuk tiga karakter di dalam Ejen Ali Agents’ Arena.
Nantikan Mika, Rudy dan Roza untuk tips Ejen Ali Agents’ Arena pada minggu hadapan!
Anda boleh muat turun permainan ini di iOS dan juga Android . Jangan lupa cuba Ejen Ali Agents’ Arena dan pilih ejen kegemaran anda.


Penstriman permainan video tidak asing lagi untuk semua yang bermain permainan video. Tapi anda tidak tahu untuk bermula di mana? Adakah anda serorang yang lucu? Adakah personaliti anda sesuai untuk menjadi seorang streamer permainan video?
Ini tips mudah untuk mulakan penstriman permainan video anda:
1. Cari niche permainan video anda

Salah satu kesilapan pertama untuk bermula penstriman permainan video adalah semua orang hendak strim permainan video yang paling popular dan hanya yang popular. Penstriman sebenarnya lebih kepada cara anda berkomunikasi, mengekalkan penonton anda. Cuba pilih permainan video yang boleh menarik minat orang ramai.
Tidak semestinya permainan video popular sahaja. Kita perlu sedar dengan had orang yang melihat strim permainan video kita. Cuba tarik mereka dengan permainan video yang bukan dalam arus populariti tetapi cukup untuk menunjukkan anda boleh menarik orang ramai.
2. Jadi seorang yang unik

Antara cara untuk menarik perhatian orang adalah menjadi unik, menarik, konsisten dan jelas. Cuba terangkan apa yang anda sedang buat ketika bermain permainan video.
Apa strategi anda ketika bermain sesuatu permainan video. Lama kelamaan anda akan dapat membentuk formula untuk mendekati penonton anda.
Apa yang anda rasa anda ada tetapi orang lain tiada?
3. Keperluan asas penstriman permainan video.

PC, Konsol, Peranti Pintar – Sudah semestinya anda perlu mempunyai alat-alat untuk penstriman. PC anda mestilah mempunya spesifikasi yang cukup untuk penstriman. Strim adalah antara benda yang berat untuk sebuah PC. Cuba periksa keupayaan PC anda dahulu. Konsol dan Peranti Pintar mudah untuk memulakan penstriman. Anda mungkin memerlukan beberapa penambahan sahaja untuk memulakan strim anda.
Kamera – Kamera atau webcam juga antara keperluan yang penting untuk mulakan penstriman permainan video. Tetapi jika anda tidak mahu untuk menunjuk muka, personaliti perlu menjadi tarikan utama.
Mikrofon – Mikrofon anda tidak semestinya perlu mahal. Hanya perlu mikrofon yang cukup baik untuk pendengar anda.
Internet – Internet yang mempunyai keupayaan muat naik yang baik. Penstriman video memerlukan muat naik yang baik untuk menjanjikan kualiti strim yang baik untuk penonton anda. Ingat tidak semua orang mempunyai internet yang baik. Untuk permulaan anda boleh menggunakan resolusi strim yang rendah seperti 720p atau 480p.
Aksesori tambahan – Penambahan seperti pencahayaan mahupun gree screens juga dapat membantu anda untuk penstriman berkualiti.

4. Balajar OBS/Streamlabs OBS

Open Broadcaster Software (OBS) atau cuma dikenali sebagai OBS merupakan perisian percuma untuk semua orang merakam dan juga menjadi pelantar untuk menunjukkan permainan anda kepada orang lain samada di Twitch, Facebook Gaming mahupun Youtube.
Streamlabs OBS pula merupakan versi yang dikhaskan untuk para gamer. Kedua-dua jenis OBS ini adalah sangat berguna. Jadi pilihlah yang sesuai untuk anda.
OBS pada awalnya agak mengelirukan tetapi ia tidak sesusah yang disangka. OBS dapat membantu anda untuk menunjukkan kemahiran anda bermain permainan video kepada dunia. Jangan lupa untuk membuat kajian dan jugak bertanya kepada rakan-rakan anda yang lain yang tahu mengenai OBS ini.
5. Pilih pelantar penstriman anda
Antara yang paling popular adalah Twitch, Youtube Gaming, dan Facebook Gaming.
Twitch – Merupakan pelantar yang paling besar dan popular di dunia. Penonton anda akan merangkumi penonton global. Jadi berbahasa Inggeris adalah bahasa yang paling sesuai untuk pelantar Twitch. Mungkin pelantar ini agak menakutkan akibat penontonnya yang majoriti berbahasa inggeris. Tetapi dengan praktik anda akan lebih selesa dan sudah semestinya meningkatkan keupayaan berbahasa inggeris anda. Twitch juga sesuai untuk streamer yang ingin menyertai penstriman global.
Youtube Gaming – Dahulu mungkin tidak sepopular Twitch, Youtube Gaming kini menjadi antara pelantar yang komunitinya agak ramai terutamanya di Malaysia sekarang. Selain dari penstriman anda juga boleh muat naik video permainan anda di laman Youtube sendiri. Youtube Gaming mempunyai kelebihan sambil menyelam minum air.
Facebook Gaming – Nyata antara pelantar paling popular di Malaysia. Dengan kemudahan Facebook, ramai menggunakan pelantar ini untuk kesenangan mencari penonton baharu. Bahasa mungkin tidak akan menjadi masalah. Kerana ramai sahaja streamer yang berbahasa melayu di Facebook Gaming. Cuma, anda mungkin perlu mencari permainan video yang tidak terlalu popular untuk membina komuniti anda sendiri.


League of Legends: Wild Rift baru saja dilancarkan dalam sesi beta tertutup kepada penghibur penstriman langsung (streamers), media dan individu terpilih yang mendaftar tidak lama dulu.
Tapi disebabkan Wild Rift mempunyai banyak penyamaan dengan League of Legends di PC, maka cara permainannya mungkin agak asing bagi mereka yang sudah terbiasa dengan mobile MOBA.
Jadi sini penulis ingin kongsikan visual panduan ringkas yang dihasilkan oleh pencipta kandungan dan hos, Meera “NeverOne” Dros:

Buat pengetahuan anda, setiap champions dalam Wild Rift terbahagi kepada Jungle, Mid, ADC & Support di Dragon Lane dan satu lagi champion di Baron Lane.
Kebiasaannya Mid tugasannya akan mendapatkan farm dan selalunya hero yang mempunyai skillshots dan burst damage akan berada di laluan ini. Beliau akan gank mana-mana lane dengan mudah.
Di Dragon Lane, ADC (marksman) dan support selalunya akan berada di lane untuk farm dan musnahkan menara pertahanan secepat mungkin ataupun mendapatkan Dragon dengan bantuan Jungle.
Bagi Jungle pula, tugasnya mendapat buff dan membunuh makhluk di hutan dan gank lane yang memerlukan pertolongan.
Di Baron Lane, champion di laluan ini akan menyinar pada minit tengah dan akhir permainan sementara terus farm pada minit awal.

Ini adalah item-item yang disarankan untuk pengguna Mage atau mereka yang berada di laluan tengah.

Bagi Jungle, ini pula item sesuai untuk mereka.

Pemain di Baron Lane perlukan item sustain dan boleh menahan pelbagai crowd control jadi item-item ini agak penting.

Ini adalah item bagi ADC atau marksman dan Statikk Shiv adalah item yang sudah biasa dibeli pada awal permainan.

Bagi support pula, mereka perlu dapatkan item yang akan menguatkan kuasa sembuh dan shield diberikan kepada rakan dalam pasukan.

Meera juga ada berkongsi cara-cara betul untuk bermain Wild Rift dan videonya boleh ditonton di atas.
Kesemua foto adalah milik Meera “NeverOne” Dros di Facebook.


Anda hebat tetapi sentiasa kalah. Hampir semua pemain Multiplayer Online Battle Arena (MOBA) akan merasai perasaan ini. Kita akan beranggapan ini bukan salah kita tetapi salah rakan pasukan.
Anda tidak dapat mencapai rank tinggi seperti Legend ke atas dalam MLBB, MMR Ancient ke atas dalam Dota 2 dan Platinum ke atas dalam League of Legends.
Namun apa yang berlaku? Ramai orang akan menyalahkan pasukan mereka sendiri dan mengatakan anda terkena ELO Hell.
Sampai satu tahap gaya permainan dan mekanik bukan lagi jawapan yang membezakan rank anda tetapi cara membuat keputusan dalam masa singkat.
Tips-tips untuk menjadi lebih baik dalam MOBA macam Dota2, LoL, MLBB dan lain-lain:
1. Jangan hanya bermain Carry

Ramai orang akan masuk ke dalam satu perlawanan MOBA dan akan berfikir ‘Saya adalah Carry’. Peranan ini bermaksud memilih karakter yang tugasnya adalah untuk mendapatkan ‘farm’ yang baik dan membunuh pihak lawan.
Jika anda bermain peranan yang berbeza, anda akan dapat mengjangkakan permainan yang akan dibuat oleh orang lain.
Mengetahui langkah pihak lawan dan apa yang akan mereka buat adalah jalannya.
2. Mengambil tahu konsep MOBA

Anda perlu belajar mengenai konsep MOBA. Dari pilihan jenis peranan kepada cara-cara membaca peta.
Apa itu laning, items , last hit, mid, carry dan support?
Mengetahui konsep di dalam permainan MOBA boleh memberi anda sedikit maklumat tambahan.
Cari hero, champion atau karakter yang ada impak dalam permainan MOBA anda.
3. Ambil Masa

Tiada pemain akan terus menjadi hebat dalam masa yang singkat.
Malah, pemain profesional menggunakan masa sebaik mungkin untuk berlatih dan memastikan mereka sentiasa berada dalam prestasi terbaik.
MOBA bukan satu permainan video yang mudah untuk dipelajari.
Banyak perkara yang perlu diambil tahu pada satu masa yang sama dan sudah pasti akan membuat anda terasa terlalu banyak benda untuk diketahui dan dipelajari.
Jadi ambil masa anda pilih yang anda suka.
4. Bukan hanya pasukan anda, tetapi diri anda sendiri.

Hal ini selalu terjadi kepada orang yang merasakan dirinya tersekat di dalam ELO Hell.
Dia akan berasa dirinya sebenarnya lebih bagus dari orang lain dan sepatutnya berada di rank yang lebih tinggi.
Jika ada bermain banyak perlawanan dan rank anda hanya tersekat disitu sahaja, berkemungkinan besar itulah rank sebenar anda.
Dari melihat kesalahan orang lain anda perlu juga melihat kesalahan diri sendiri.
Jika rakan pasukan anda tidak dalam prestasi yang baik, apa yang perlu anda buat?
5. Kepekaan mini map

Sentiasa peka dengan mini map.
Peta atau mini map adalah satu cara mendapatkan informasi kedudukan yang penting dalam MOBA.
Jadikan melihat peta mini satu rutin.
Tips yang paling baik adalah melihat peta mini setiap 5 ke 10 saat.
6. Sasaran Realistik

Anda tidak boleh memaksa diri anda untuk menjadi pemain terbaik.
Menjadi konsisten untuk lebih profesional adalah lebih baik.
Dengan mempunyai sasaran yang realistik, anda boleh bermain untuk fokus mendapatkan pengalaman dan motivasi menjadi lebih baik.
Rank anda pasti akan naik dengan sasaran yang lebih realistik.
7. Main untuk berseronok

Jika anda mahu hebat dalam semua perkara, satu hal yang penting anda perlu berseronok dan menikmati perlawanan.
Ketahuilah proses bermain MOBA untuk menjadi pemain yang baik sangat memakan masa.
Yang paling penting sebenarnya pengalaman.
Pilihlah MOBA yang menarik minat anda.
8. Cari Mentor

Mungkin sudah ramai tahu mengenai tips ini tetapi masih mencari dan memohon bantuan.
Selalunya pemain yang lebih baik dari anda akan sedar apa kesilapan anda.
Jadi selalulah belajar dari yang lebih profesional dengan menonton video Youtube atau bertanyakan tips di forum.
9. Cari Guides dalam talian

Terdapat banyak video di atas talian yang boleh membantu anda untuk memahami sesuatu karakter dari MOBA.
Sudah pasti banyak juga penulisan yang dibuat samada di Reddit mahupun forum-forum lain.
Membaca juga banyak membantu anda.
Kesimpulan
MOBA menjadi satu genre permainan video yang banyak mengubah landskap permainan video di serata dunia.
Dari e-sukan ke pertandingan kecil, MOBA banyak memberi memori dan merapatkan ramai gamer di serata dunia.
Bagi mengakhiri tips ini satu ayat dari Bruce Lee yang boleh diguna pakai untuk pemain MOBA.

“Saya tidak takut dengan orang yang berlatih membuat 10,000 jenis sepakan, tetapi saya lebih takut dengan orang yang berlatih satu sepakan 10,000 kali”


Perlawanan terakhir di minggu keenam Liga Profesional Mobile Legends (MPL) Malaysia musim ke-10 menyaksikan pasukan Homebois akan menentang Todak.
Permainan pertama dikuasai oleh Homebois dengan penggunaan Paquito oleh Chibi. Dia berjaya melakukan rotasi dan menumbangkan ahli pasukan Todak.
Granger yang digunakan oleh Ciku nampak tidak begitu berkesan dan dia sering ditewaskan di dalam pertarungan.
Todak yang mengalami kesukaran untuk menghentikan asakan dari Chibi lalu tewas pada minit ke -14.
Perlawanan kedua diteruskan dengan draft yang berbeza oleh pasukan Todak. Pasukan Todak berjaya mengawal objektif dan mendapatkan turret yang diperlukan.
Kekuatan pasukan Todak dengan penggunaan Julian dan Ruby sangat berkesan untuk menghentikan barisan hadapan pasukan Homebois.
Momo yang menggunakan Claude bijak mengeluarkan Blazing Duet dan menyasarkan barisan pemain Homebois yang berada di belakang iaitu Vins dan juga Anip.
Pasukan Todak kemudian menamatkan permainan pada minit ke-17.
Di perlawanan ketiga, pasukan Homebois lebih mendominasi dengan pengawalan peta dan objektif.
Pasukan Homebois mempunyai Balmond untuk mendapatkan turtle dan Lord manakala pasukan Todak menghadapi kesukaran untuk memulakan pertarungan.
Luminous Lord yang berjaya diambil oleh pasukan Homebois memberikan mereka kemenangan.
Di dalam temubual kemenangan sebentar tadi, Chibi ditanya tentang tips bermain Paquito oleh kerana prestasinya bermain hero itu sangat cemerlang.
“Tipsnya hanya tekan-tekan sahaja, kalau nampak musuh bantai saja,” jawab Chibi.
Foto: MOONTON Games


Semestinya dalam Mobile Legends perkara yang tidak mudah adalah untuk naik rank.
Malah, boleh dikatakan kebanyakannya berakhir dengan emosi.
Tidak lupa juga pelbagai jenis perangai pemain-pemain yang anda jumpa dan pasti menyukarkan lagi anda untuk naik rank.
Apa tips untuk push rank Mobile Legends: Bang Bang?
1. Jangan Bermain Solo

Sudah semestinya ramai orang bermain dengan rakan-rakan untuk naikkan rank.
Solo tidak bermakna anda tidak mampu tetapi dengan pemain yang suka troll, afk dan pelbagai sebab lagi menunjukkan bermain dalam party lebih memudahkan anda.
2. Main pada waktu pagi atau siang

Kebanyakan pemain selalunya bermain pada malam hari selepas bekerja atau sekolah.
Malam juga mempunyai ramai pemain-pemain yang hebat termasuklah pemain profesional yang baru saja mula mendaki ‘rank’.
Jadi waktu terbaik adalah pada pagi atau siang hari di mana orang yang bermain rank jauh lebih sedikit.
3. Lihat perlawanan MPL

Sudah semestinya melihat permainan profesional bermain banyak membantu anda.
Anda boleh belajar dari mereka yang hebat terutamanya dari segi mekanik, mikro dan makro.
Disiplin pemain-pemain ini boleh diikut seperti cara mereka membuat rotasi dan mengawal permainan.
4. Kuasai sekurang-kurangnya dua hero untuk semua jenis posisi

Jika anda tidak mempunyai party, ini adalah cara terbaik jika anda tidak dapat menggunakan hero yang anda suka atau hebat.
Anda tidak perlu hebat semua hero dalam semua peranan tetapi jika anda dapat meluaskan lagi cara permainan anda dengan menguasai dua hero dalam setiap role pasti akan membantu.
Malah, ia akan menjadikan anda pemain yang versatil dan lebih mudah untuk anda belajar bagaimana mahu mengatasi hero-hero tertentu.
5. Belajar benda baru

Kadang-kadang malas menjadi punca utama untuk ada tidak belajar benda baharu dalam MLBB.
Sentiasa belajar dan anda boleh praktikkan beberapa benda yang anda belajar.
Banyak kandungan di internet seperti panduan, video mudah dan sudah semestinya kandungan-kandungan ini dibuat oleh orang yang sudah lama bermain atau pemain profesional.
6.Bermain Hero Meta

Semestinya tidak semua hero akan kuat selama-lamanya.
Meta memainkan peranan penting untuk anda push rank.
Betul, jika anda menggunakan hero yang tidak meta anda masih boleh menang tetapi kesukaran itu amatlah terasa.
Anda boleh mempelajari hero-hero yang meta dan popular setakat ini.
Ketika dalam pembelajaran, mainlah permainan Classic dahulu kemudian baru bermain di Rank.


Berjauhan dengan isteri adalah dugaan yang besar lagi-lagi apabila ia membabitkan impian dan kerjaya.
Dalam sukan fizikal, situasi ini acap kali berlaku dan seringkali diperkatakan tapi di dalam esports, percaya atau tidak, terdapat juga pemain yang menjalani ujian ini.
Bagi pemain PUBG Mobile, Khairunnazri Bin Masli, 26 atau lebih dikenali sebagai AROVxBOYKA, ini adalah kali pertama berjauhan dengan isterinya, Nurulhuda dan anak sulung.
Pemain berbakat ini adalah ahli kumpulan AROV Esports, skuad PUBG Mobile yang kini berada di Shanghai, China selama lima minggu untuk liga PUBG Mobile Club Open – Spring Slit yang menawarkan hadiah wang tunai terkumpul RM107,980 melibatkan beberapa buah negara antaranya Indonesia, Malaysia, Filipina dan Thailand.
“Tipulah kalau tak ada rasa rindu dekat keluarga kan? Dalam banyak-banyak perasaan saya rasa, mestilah jauh dan rindu terhadap isteri dan anak benda paling berat nak hadap.
“Walaupun di sini tiada akses untuk media sosial selain Weibo dan WeChat, saya menggunakan rangkaian peribadi maya (VPN) untuk mengakses Facebook dan Whatsapp. Boleh dikatakan, hampir setiap hari saya akan gunakan aplikasi ini untuk menghubungi keluarga.
“Terubatlah sikit perasaan rindu pada isteri dan anak-anak,” katanya.
Akan timang cahaya mata kedua tak lama lagi
Boyka menyambut hari ulang tahun anak sulungnya bersama isteri
Boyka yang berkahwin sejak 2014 berkata isterinya pada mulanya kurang bersetuju mengenai kerjayanya dalam e-sukan kerana prospek pekerjaan tidak begitu meluas pada tahun-tahun sebelumnya.
“Selepas saya tunjuk dan buktikan kebolehan saya di pertandingan, maka isteri mula bagi sokongan.
“Sekarang saya bekerja sebagai streamer sepenuh masa, jadi saya perlu bermain game setiap masa untuk meningkatkan mutu dan corak permainan. Alhamdulillah, kami bertolak ansur dalam hal itu dan isteri bersetuju dengan hala tuju karier saya,” katanya.
Boyka berkata, mereka akan menimang cahaya mata kedua dijangka pada Ogos ini jadi bila berjauhan, dia pun perlu tahu keadaan semasa isterinya.
“Walaupun isteri dan anak tinggal bersama keluarga mertua, sebagai suami memang sudah jadi kewajipan untuk ambil tahu keadaan dan tahap kesihatannya.
“Kerap kali saya akan mendapat kiriman gambar dan video dia dan anak sulung kami untuk membangkitkan semangat di sini demi masa depan kami sekeluarga.
“Banyak kali juga berbincang dengan isteri sebelum pergi. Alhamdulillah, si dia memahami dan mengizinkan kerana faham apa saya buat ini adalah demi keluarga dan untuk mengharumkan nama negara,” katanya.
Katanya, isterinya juga sentiasa memberi sokongan moral dan kata-kata semangat yang tidak putus.
Baru lagi bermain PUBG Mobile
Bersama isteri di Kejohanan Kebangsaan PUBG Mobile Malaysia (PMNC)
Boyka berkata, dia sebenarnya baru lagi terlibat dalam arena ini dan perjalanannya masih panjang.
“Boleh dikatakan pengalaman saya dalam karier ini masih lagi hijau tapi saya percaya semuanya bermula dari bawah dan ini adalah masanya untuk saya buktikan kemampuan.
“Di dalam permainan, saya lebih suka menggunakan M416 kerana boleh spray dari jarak yang jauh. Untuk sniper pula sememangnya AWM menjadi pilihan kerana tembakan fatal yang sudah pasti.
“Teknik permainan kami (AROV) lebih kepada aggresive gameplay kerana kami suka memburu dan melenyapkan pihak lawan lebih awal supaya di akhir circle musuh tinggal sedikit dan keadaan peperangan lebih senang untuk diatasi,” katanya.
Tambah Boyka, PUBG Mobile menjadi pilihannya kerana dia memang gemar permainan mudah alih yang perlukan taktikal dan ia adalah game yang perlukan kerjasama dan tolak ansur untuk memenangi perlawanan.
Untuk mengikuti perkembangan pasukan ini, boleh layari Facebook mereka di SINI.


Komuniti Titanfall 2 sekali lagi diganggu oleh masalah penggodam, dengan khabar angin di Twitter dan media sosial lain mengenai kerentanan keselamatan utama.
Desas-desus nampaknya berasal dari tangkap layar pengumuman Discord ini, yang membuat ia tular hampir sepanjang hari.

Several members of the Titanfall 2 community incl. @DirectXeon are reporting that Titanfall 2 is currently massively compromised.
 If you own Titanfall 2 on PC, *DO NOT* launch the game. Uninstall it for now until a fix is released. pic.twitter.com/lNZGbufOL1
— Wicked Good Gaming (@WickedGoodGames) September 8, 2021

Pepijat ini dilaporkan membenarkan pelaksanaan kod asing dari pelayan Respawn dan berpotensi mempengaruhi kedua-dua PC dan konsol yang dipasang dengan Titanfall 2.
Walaupun masih banyak perkara yang tidak diketahui, beberapa anggota komuniti sudah bersuara dan mendorong pemain untuk menyahpasang permainan sehingga kerentanannya diperbaiki.
Respawn menjawab di Twitter, ‘Kami menyedari laporan mengenai kerentanan keselamatan yang mempengaruhi Titanfall 2 dan kami sedang menyiasat. Kami tidak mempunyai maklumat lain untuk dikongsi pada masa ini tetapi akan dikemas kini setelah kami melakukannya.’

We are aware of reports of a security vulnerability affecting Titanfall 2 and are investigating. We have no other information to share at the moment but will update once we do.
— Respawn (@Respawn) September 8, 2021

Khabar angin mengenai kerentanan Titanfall 2 menyusuli masalah pelayan selama berbulan-bulan, serangan DDoS pelayan, dan masalah lain.
Pada awal bulan Julai, Apex Legends digodam oleh sebuah kumpulan yang berusaha meningkatkan kesedaran mengenai masalah yang melanda Titanfall, tetapi kemudian dituduh mempunyai motif tersembunyi oleh anggota masyarakat lain. Tidak perlu dikatakan, ini adalah masa yang pelik bagi komuniti Titanfall.


Respawn Entertainment, pembangun permainan Titanfall, mengumumkan bahawa permainan FPS itu akan dihentikan penjualannya di semua kedai dalam talian dan servis langganannya akan dihentikan pada Mac 2022.

A note about Titanfall. pic.twitter.com/Ew232HkUIo
— Respawn (@Respawn) December 1, 2021

Meskipun ianya akan ditamatkan, pemain sedia ada masih boleh bermain tanpa rasa bimbang kerana server permainan itu akan kekal aktif dan pihak Respawn tidak menyatakan sebarang tarikh penutupan server.
Buat masa ini, Respawn akan fokus kepada masa depan buat Titanfall 2 dan Apex Legends.
Pihak Respawn tidak menyatakan sebarang sebab mengenai nyah-senarai Titanfall daripada semua kedai atas talian. Kemungkinan, ianya disebabkan isu DDOS yang dihadapi mereka beberapa tahun ini.
Sumber: Polygon.


Tuanku Mahkota Johor Tunku Ismail Sultan Ibrahim akan menjadi penasihat diraja untuk Persatuan Sukan Elektronik Malaysia (ESM) bagi memberi bimbingan dan nasihat selain memberikan bantuan kewangan.

“Presiden ESM sendiri mencadangkan hal ini dan dipersetujui oleh kesemua ahli jawatankuasa,” kata Hisham Darus, Setiausaha Agung ESM ketika dihubungi MyGameOn.
Beliau juga menambah, persatuan ini akan menerima bantuan kewangan kelak bagi meneruskan aktiviti persatuan dan menaikkan industri e-sukan di Malaysia.
Berita ini diumumkan di laman Facebook HRH Crown Prince of Johor semalam menyatakan TMJ menerima mengadap wakil daripada Majlis Belia Malaysia, En Jufitri Joha (presiden) dan En Muhammad Fadzli Hasan (timbalan presiden) serta Presiden Majlis Belia Negeri Johor, En Sallehen Mohamad.
Gambar featured image: FB HRH Crown Prince of Johor


Buat pertama kali dalam sejarah, pasukan Johor Darul Ta’zim (JDT) sah beraksi dalam eFootball PES 2020.
Peminat game bola sepak terutamanya peminat pasukan JDT tentunya tidak sabar untuk mencuba permainan bola sepak yang mana menyertakan pasukan tanah air iaitu hasil daripada kerjasama bersama Konami dan AFC Champions League.
JomGaming dan NEST Gaming sempat memuat naik video yang menunjukkan skuad JDT dari segi penampilan para pemain, jersi dan statistik dalam PES 2020. Saksikan di bawah:

Menurut JomGaming, JDT merupakan kelab bola sepak pertama rasmi pertama muncul dalam game bola sepak bertaraf AAA. Selain itu, Liga Malaysia juga pernah muncul dalam game bola sepak lain, FIFA 96 sehingga FIFA 98.
Tunku Mahkota Johor (TMJ), DYAM Tunku Ismail Ibni Sultan Ibrahim turut berkongsi saat keterujaan bersama peminat-peminat bola sepak tanah air di laman sosial rasmi  Korang boleh lihat gelagat TMJ bermain pasukan JDT menentang pasukan Juventus di bawah:

Adakah korang tidak sabar untuk cuba main satu-satunya pasukan Malaysia dalam PES 2020?
eFootball PES 2020 akan dilancarkan pada hari ini iaitu 10 September 2019 di PC, PS4 dan Xbox One.
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Apabila kita bercakap tentang game ‘survival’, tentu korang terbayang atmosfera mencabar yang mana korang kena lakukan apa jua untuk melangsungkan hidup seperti menyelam ke dasar laut dalam Subnautica dan terserempak dengan puak kanibal di hutan dalam The Forest. Permainan survival juga membolehkan pemain untuk membina dan mengubahsuai apa jua benda ikut citarasa sendiri seperti dalam Minecraft.
To-Gather Island mengambil konsep sama yang disuntik dengan gaya tersendiri oleh studio tempatan, Studio Kamii. Game ini adalah sebuah game survival action adventure yang mengajak korang untuk menggunakan pelbagai kaedah seperti berburu, bertukang untuk terus berdikari di tempat-tempat yang tidak pernah dijejaki manusia.

To-Gather Island mempunyai lipatan sejarah lama sebelum terbentuknya Studio Kamii tetapi setelah game ini berjaya memenangi pertandingan Intellectual Property Creator’s Challenge (IPCC) pada sekitar tahun 2016, kejayaan cemerlang ini menggerakkan mereka untuk membangunkan game dalam platform mobile.
Berbeza daripada versi mobile yang mempunyai rekaan 2D, versi PC pula dipertingkatkan dengan visual 3D dan diperluaskan lagi untuk jalan cerita bersama golem, sistem combat, kepelbagaian persekitaran, kombinasi crafting lebih banyak, pengubahsuaian karakter (character customization) dan banyak lagi.
Apa itu To-Gather Island?

Dalam game ini, korang akan bermain sebagai seorang penyelidik yang terpisah oleh rakan-rakan penyelidik lain di pulau tidak pernah dijejaki. Korang perlu hidup dalam persekitaran baru yang kaya dengan diversiti flora dan fauna tetapi misteri menyelumbungi pulau ini dengan kebangkitan raksasa aneh lalu korang harus melangsungkan hidup untuk berjumpa kembali dengan rakan sekerja dan membongkar rahsia di sebalik pulau-pulau ini.
Pengarah game dan ketua pegawai eksekutif (CEO) Studio Kamii, Hanis Rahim mahu mengambil pendekatan berbeza survival dengan gaya mereka tersendiri iaitu lebih santai iaitu menyuntik tema sains fantasi serta menampilkan keindahan dan keanehan alam dalam ToGather Island.
Antara aktiviti pemain boleh lakukan adalah kaji selidik semua pokok dan kayu serta batu-batuan untuk kraf alatan lebih bagus, bercucuk tanam, membina tempat teduhan sendiri dan memburu haiwan bagi memastikan karakter utama dalam keadaan baik supaya tidak mati kelaparan, kehausan atau kesejukan. Di samping itu, karakter utama korang adalah seorang ‘conjurer’ yang bermakna korang boleh menyeru golem untuk berada di sisi korang.
Apa yang menarik tentang To-Gather Island?

Crafting dan building amat penting dalam To-Gather Island. Setakat ini, demo hanya memberikan sebanyak 20 kombinasi terdiri daripada makanan, senjata dan sebagainya. Untuk update akan datang, Hanis berkata mereka akan membawakan lebih daripada 200 formula kraf.
Walaupun demo ini hanya menunjukkan gameplay asas seperti membina, memburu dan menukang tanpa naratif lengkap, Hanis mengolah jalan cerita To-Gather Island seperti plot The Maze Runner. Dia menjelaskan, “Untuk versi game penuh nanti, setiap pulau yang kami bangunkan ini akan ada struktur bangunan atau peninggalan pelik-pelik untuk korang terokai. Pulau-pulau ini juga akan dipisah-pisahkan dan tidak bersambung antara satu sama lain.”
“Selepas korang selesaikan misi di pulau berkenaan, pemain boleh bergerak ke pulau lain dan bebas untuk kembali ke pulau itu. Setiap pulau mempunyai cabaran yang dihadapi dan masalah perlu diselesaikan oleh pemain. Setiap pulau juga terdiri dari tiga persekitaran iaitu dipanggil sebagai ‘biome’. Contohnya pulau itu susah cari air, jadi korang boleh pergi kembali ke pulau yang ada banyak air dan sediakan bekalan air untuk dibawakan ke destinasi lain,” tambah Hanis.
Konsep asal golem versi besar di samping pemain
Lebih menarik lagi, golem yang bergerak di samping pemain bukan sekadar hiasan sahaja. Hanis memberitahu kepada MyGameOn bahawa golem itu juga ‘bernyawa’ dan ‘berkembang’ sepanjang permainan, malahan korang mengubahsuai senjata dan perisai untuknya, perlu baiki komponen badannya serta dijaga makan dan minum kerana golem ditugaskan untuk melindungi korang. Golem juga berfungsi sebagai tempat penyimpanan (storage) dan sebuah tapak (base) memudahkan pemain untuk melompat dari satu pulau ke pulau lain.
Game ini juga mempunyai sistem pertukaran malam dan siang. Semasa di siang hari, ia memberi laluan kepada pemain untuk memburu dan mencari makanan sebagai persediaan menjelang malam. Di saat malam pula, pemain berhadapan dengan raksasa atau entiti pelik yang akan menyerang korang tetapi bergantung kepada pulau korang lawati. Hanis bersama 9 ahli pasukan sedang bekerja untuk bangunkan sistem combat lebih optimum seperti mempertingkatkan kecekapan AI raksasa dan mungkin menambah level scaling iaitu raksasa jadi sama kuat dengan pemain.
Bila To-Gather Island akan keluar?
Siasat dan kaji selidik bahan-bahan di sekeliling pemain
Studio Kamii baru melancarkan sebuah demo pre-alpha pada Disember lepas kepada orang ramai buat pertama kali pada Disember tahun lepas. Buat masa sekarang, demo ini berfungsi sebagai satu tutorial untuk pemain baru. “Kami mempunyai dasar keterbukaan (transparent) kepada pemain dan sebab kenapa kami mengeluarkan demo ini adalah untuk mengumpul maklumbalas tentang apa yang perlu dibaiki atau ditambah masuk ke dalam game ini,” jelas Hanis.
Secara asalnya, Hanis menyasarkan game ini untuk golongan pemain dewasa tetapi ia juga mendapat perhatian kanak-kanak juga setelah mempamerkan game ini di pelbagai persidangan game seluruh dunia seperti Tokyo Game Show, Comic Fiesta dan banyak lagi. “Saya tidak menyangka ramai kanak-kanak yang menyukai To-Gather Island sebab saya mahu buat game yang tidak mendatangkan stres kerana kebanyakkan game genre survival saya main semuanya agak ganas dan seram,” kata Hanis.
CEO Studio Kamii dan pengarah game To-Gather Island, Hanis Rahim
Melihat kepada sambutan meriah daripada komuniti gaming seluruh dunia, mereka kini sedang membangunkan mod co-op atau multiplayer yang boleh memuatkan seramai 4 pemain dalam satu masa dan diacah dalam video ini. Menurut Hanis, tujuan besar untuk memasukkan mod co-op adalah kerana To-Gather Island dirancang untuk keluar di Nintendo Switch.
To-Gather Island dijangka akan lancar melalui Steam Early Access (PC) pada Q1 (Januari – Mac) 2019. Untuk versi konsol pula, tiada lagi tarikh rasmi diumumkan. Bagi korang tak sabar untuk mencuba game survival comel ini, korang boleh main demo To-Gather Island dulu dengan melayari laman sesawang itch.io.
Untuk tahu lebih banyak info tentang To-Gather Island, ikuti laman Facebook rasmi Studio Kamii di sini.
Jangan lupa ikuti kami di Facebook dan saksikan video di YouTube.
Kredit gambar dari Studio Kamii dan GIF dibikin oleh penulis sendiri.


Todak Academy dengan kerjasama Kementerian Belia Dan Sukan serta Skim Perantisan Nasional menganjurkan program Todak @ Stadium Nasional Bukit Jalil yang juga program anjuran Todak Academy Sdn. Bhd.
Program ini bertujuan memberikan pendedahan kepada belia Malaysia berkenaan dengan program-program pengajian yang berkaitan dengan industri e-sukan dan permainan video.
Ia akan diadakan di di Stadium Nasional Bukit Jalil pada Sabtu ini (19 Mac) dengan kerjasama Kementerian Belia Dan Sukan serta Skim Perantisan Nasional secara amnya bertujuan memberikan pendedahan kepada belia seluruh Malaysia berkenaan dengan program-program pengajian yang berkaitan dengan industri permainan video.
Anda masih boleh mendaftar di laman web rasmi mereka.

Malah program ini juga bertujuan untuk mengumpulkan peminat-peminat pasukan Todak khususnya pasukan Todak MLBB yang mewakili Malaysia bagi temasya Sukan SEA Hanoi 2021.

Ianya untuk memberi inspirasi kepada belia Malaysia yang mempunyai minat menceburi bidang e-sukan yang semakin berkembang di seluruh dunia.
Bagi yang mendaftar untuk program sijil profesional UTMSPACE, mereka akan belajar topik memfokuskan kepada Pengurus E-Sukan dan Pembangunan Permainan Video.
Antara sub-topik yang dikhususkan adalah pengenalan kepada e-sukan dan jenis-jenis karier. Bagi topik pembangunan permainan video pula akan meneroka proses penciptaan permainan video dan karier ditawarkan dalam industri ini.
Bagi bengkel MLBB pula, mereka akan mengajar cara-cara meningkatkan mutu permainan dalam MLBB.
Pengurus besar Todak Academy, Encik Taufik Rizal berkata, “Program yang dijalankan ini akan mendedahkan belia Malaysia tentang masa depan e-sukan dan juga perkembangan pesat industri permainan video yang membuka peluang pekerjaan kepada belia,”

Bagi pihak belia yang berminat untuk hadir boleh mengesahkan kehadiran mereka melalui borang kehadiran di laman web rasmi Todak Academy Sdn Bhd.


Perlawanan upper bracket final MPL MY musim ke-10 terus dimulakan dengan perlawanan pasukan Todak menentang Orange Esports.
Pasukan Todak berjaya mendapatkan kemenangan di permainan pertama dan kedua dengan penggunaan Valentina yang sangat hebat oleh Ciku.
Permainan ketiga diteruskan dan pasukan Todak hanya perlu mendapatkan 1 kemenangan lagi untuk layak ke peringkat akhir MPL MY musim ke-10.
Todak sekali lagi menggunakan draft Minotaur untuk bermain di midlane. Strategi itu sekali lagi berkesan di minit awal permainan, mereka berjaya mendapatkan objektif.
Namun begitu, Orange Esports bertahan dan menunggu power spike mereka muncul dan akhirnya berjaya melakukan comeback dan mendapatkan kemenangan.
Kedua-dua pasukan meneruskan perlawanan keempat dan pasukan Todak berjaya membuktikan mereka adalah pasukan yang layak ke Kejohanan Dunia M4 selepas berjaya mengawal disiplin untuk menewaskan Orange Esports.
Tahniah pasukan Todak, mereka adalah pasukan pertama yang akan ke Jakarta untuk mewakili Malaysia.
Manakala pasukan Orange Esports akan menunggu pemenang di antara perlawanan pasukan RSG MY dan Team Haq.
Foto: MOONTON Games


Selepas babak peringkat kumpula Piala Asia Tenggara Mobile Legends (MSC) 2022 berlalu pada Sabtu dan Ahad lepas, kali ini tiba waktu untuk pasukan Malaysia beraksi di peringkat playoffs.
Pasukan Todak akan bertembung dengan OMEGA dari Filipina manakala Orange Esports pula bertembung dengan skuad RSG SG dari Singapura.

View this post on Instagram

A post shared by MyGameOn (@mygameondotmy)

Mereka masing-masing menang peringkat kumpulan yang menyasikan Todak bertempur dengan Falcon dan ONIC Esports manakala Orange pula menggasak EVOS SG 2-0 dan Impunity KH 1-1.
Pasukan yang layak ke playoffs mempunyai satu lagi ‘nyawa’ kerana apabila tewas, mereka akan ke lower bracket pula untuk pusingan kalah mati.
MSC 2022 akan berlangsung hingga Ahad, mengumpulkan 12 pasukan terbaik MLBB di Asia Tenggara.
Sebanyak AS$300,000 (RM1.32 juta) menjadi rebutan pasukan-pasukan yang bertanding.
Siaran langsung boleh disaksikan di Facebook dan Youtube Mobile Legends: Bang Bang.


Pasukan Todak baru sahaja berjaya mendapat gelaran juara kali kedua MPL MY selepas menewaskan pasukan Orange Esports.
Kejayaan itu melayakkan pasukan mereka mewakili Malaysia ke Piala Asia Tenggara Mobile Legends (MSC) 2022.

View this post on Instagram

A post shared by Todak Official (@todakofficial)

Kini, pasukan Todak akan melanggar  Adhoc Raya di PWTC, Kuala Lumpur pada hari ahad ini.
Sesi beramah mesra antara peminat itu bermula pada jam 4 petang sehingga 9 malam.
Jika anda peminat juara MPL MY S9 ini, anda pasti tidak mahu melepaskan peluang ini.
Sumber: Todakofficial


Pengurus Pembangunan E-sukan Todak, Radzi Rahman atau Ikuto berkata, Todak akan tetap berada dalam arena permainan mudah alih Wild Rift untuk membantu membentuk ekosistem e-sukan dan komuniti yang baik.
“Todak Wild Rift secara amnya masih lagi berada di dalam fasa percubaan. Sama seperti semua pasukan yang ada di dalam Todak, kita sentiasa cuba untuk mula dari bawah dan sama-sama naik ke atas,” katanya ketika dihubungi MyGameOn.
Ikuto juga menyatakan bahawa keluar masuk pemain itu adalah perkara yang biasa dalam industri e-sukan.
“Keluar atau masuk pemain adalah perkara biasa di dalam struktur e-sukan, jadi pastinya kita sentiasa membuka peluang untuk pemain-pemain di luar sana untuk berada di bawah payung Todak asalkan mereka benar-benar mempunyai semangat yang tinggi,” katanya lagi.
Meskipun prestasi pasukan Todak Wild Rift di Liga Juara Wild Rift (WCS) MY/SG kurang memberangsangkan tetapi Ikuto tetap optimis dan menganggapnya sebagai satu proses.
“Buat masa sekarang saya rasa tekanan dirasai oleh pasukan Wild Rift kerana dibayangi dengan kejayaan pasukan Todak yang lain. Sedangkan, sebenarnya semua melalui satu proses yang sama.
“Tidak kisah apa tohmahan yang bakal diterima, Todak akan tetap kehadapan dan bersedia untuk melabur di sini,” tulisnya.
Di Kejohanan Juara Wild Rift (WCS), Pasukan Todak hanya memenangi satu perlawanan sahaja daripada 13 perlawanan sekali gus tidak layak ke playoffs.
Pasukan Todak Wild Rift terdiri daripada:

Crown
NewGate
Skylow
Kuya
Shanks
WildRabbit
Kaido


Organisasi e-sukan Todak yang tidak asing lagi di bibir setiap gamers di Malaysia setiap kali mereka bermain permainan peranti mudah alih popular Mobile Legends kini sedang giat mencari ahli pemain untuk mengisi ruang kekosongan pasukan League of Legends: Wild Rift.

Antara syarat-syarat yang diperlukan untuk menjadi salah seorang ahli mereka adalah:

Sekurang-kurangnya ranking anda adalah Diamond IV
Mempunyai 3 champions di dalam role yang anda mahir
Seorang yang mudah bergaul
Pandai berkomunikasi sesama ahli pasukan
Mempunyai tahap keyakinan yang tinggi
Bermotivasi untuk berada di dalam industri e-sukan
Mudah menyesuaikan diri dengan sebarang perubahan
Mempunyai pengalaman di dalam mengikuti tournament tidak kira besar atau kecil
Serba tahu tentang kelengkapan dan juga abiliti champions

Manakala, mereka juga meletakkan syarat bonus iaitu:

Pernah bermain permainan League of Legends di pelantar PC
Seorang yang mempunyai kemahiran kepimpinan

Kalau anda memenuhi syarat di atas, bolehlah menghantar resume anda kepada alamat emel [email protected]
Usaha pasukan Todak untuk mencari ahli-ahli yang mahir bermain League of Legends: Wild Rift akan memberikan harapan kepada kita untuk melihat wajah-wajah baru di dalam bidang e-sukan.
Selain itu, organisasi lain juga pasti turut memulakan langkah yang sama oleh kerana permainan ini makin berkembang dengan popular di Malaysia dan juga Asia Tenggara.
Foto: Todak Official Instagram


Todak hari ini mengesahkan hak pemilikan mereka ke atas pasukan PUBG Mobile, TRX Elementus  yang dianggotai oleh Ahmad Hasif Hais (Janick), Muhammad Asyraf Mustaffa (Ginboy), Muhammad Danish Yusniza (Kid) dan Chocojr.

Mereka akan bertanding di PMPL MY/SG Musim Ketiga tak lama lagi.
Todak dalam satu kenyataan berkata, mereka menafikan pembelian slot untuk PMPL.
“Desas desus mengatakan pasukan Todak PUBGM membeli slot ke PMPL merupakan satu maklumat tidak benar sama sekali.
“Kepada yang mengikuti perkembangan, pencapaian kami tidaklah begitu memberangsangkan jadi pihak pengurusan buat keputusan membubarkan pasukan Todak PUBGM.
“Kami bagaimanapun masih berkeinginan untuk berada dalam industri ini jadi kami cari pasukan layak bernaung di bawah jenama Todak,” tulisnya.
Dalam kenyataan sama, Todak mencapai kata sepakat dengan pihak pengurusan TRX untuk memiliki pasukan tersebut sepenuhnya.
Mereka juga menyerap pemain asal dan memanggil semula Kid untuk kembali beraksi kerana faktor prestasi dan disiplin.
Todak juga berharap tidak ada spekulasi lain timbul dan mereka ingin terus buat yang terbaik di arena profesional PUBGM ini.
Foto: Todak


Organisasi e-sukan, Todak merekrut penganalisis baharu bagi mengukuhkan lagi perancangan strategi mereka bagi menghadapi Liga Profesional Mobile Legends: Bang Bang (MPL) MY musim kelapan tak lama lagi.
Hazim akan menyertai Todak sebagai penganalisis. Beliau pernah menjadi penganalisis bagi skuad-skuad kecil sebelum ini. Nyata, kemasukan Hazim akan memberikan cabaran buat dirinya untuk mencipta satu taktik baru kepada Todak nanti.

Sejak Jumaat, Todak juga mengumumkan nama lain seperti Ajiq (Delus) yang menjadi jungler kedua selepas Ciku.

Pada Sabtu, Yums yang juga pure tank menyertai barisan skuad Todak.


Peneraju jenama gaya hidup urban di Malaysia, Todak semalam mengumumkan ‘legasi’ atau perintis kepada pasukan Mobile Legends mereka, dinamakan Todak Apprentice.
Pengurusnya, Mohd Syazlan Mohd Rosdi berkata objektif penubuhan skuad ini adalah melatih dan menggilap bakat-bakat baru untuk dijadikan sebagai pemain profesional pasukan Todak.
“Selain itu, Todak Apprentice juga akan menjadi rakan ‘scrim’ kepada skuad utama Todak.
”Nama Apprentice ini bermaksud perintis dan mereka akan belajar banyak strategi dengan skuad utama sekali gus menjadikan mereka sebagai pelapis,” katanya ketika dihubungi.

We are proud to announce Our second mlbb team: Todak ApprenticeExpect great things from us.#todak #todakmlbb #todakapprentice
Posted by Todak Mlbb on Friday, September 25, 2020

Todak Apprentice terdiri daripada:

Ashi sebagai pengurus dan kapten
Muhammad Nazreen bin Nasir ( Vins ) ( Support )
Idreen bin Abdul Jamal ( Momo ) ( Carry )
Fetrey Haikal bin Abdul Halim ( Medal ) ( Jungler )
Muhammad Zaafarani bin Zulkifli ( Royal ) ( Carry )
Azmi bin Rosli (Jemi) (Support/Tank)

Kata Ashi, cabaran terbesar ketika ini adalah membina keserasian memandangkan mereka masih baru.
”Mereka sebelum ini tak pernah menjalani kehidupan sebagai pemain profesional,”
Seperti pasukan utama Todak MLBB , Todak Apprentice juga mempunyai hala tuju yang sama iaitu untuk mengharumkan nama Malaysia di persada dunia.
Kata Ashi, setiap kejohanan yang disertai, tiada matlamat lain selain menjadi juara.
“Paling penting, Todak Apprentice ini diharap akan menjadi salah satu pasukan yang akan digeruni bukan sahaja di Malaysia, tapi diseluruh dunia, Insya-Allah,” katanya.
Mereka juga baru-baru ini menjuarai kejohanan Selangor Xtiv Virtual Esports 5.0.


Organisasi Todak adalah nama yang tidak asing lagi di dalam arena e-sukan Malaysia mahupun dunia.
Mereka mula bergiat aktif untuk mencari pemain-pemain yang mampu membawa nama Todak ke pentas dunia seperti kita lihat di Kejohanan Dunia M3.
Kini pasukan Todak mengumumkan bahawa akan ada sesuatu perubahan yang besar bakal berlaku.

View this post on Instagram

A post shared by Todak Official (@todakofficial)

Mereka ingin mencari pemain-pemain untuk divisi PUBG Mobile, Free Fire Max, COD Mobile, PUBG New State dan juga Sausage Man.
CEO pasukan Todak iaitu Lan memohon Nazmi dan juga Ikuto untuk membuat pencarian bakat-bakat baru itu untuk mengembangkan lagi empayar pasukan Todak.
Pemain-pemain itu hendaklah bersemangat dan memahami visi dan misi Todak untuk menjadi pasukan nombor satu di dunia.
Nantikan pengumuman mereka tidak lama lagi.


Pasukan Todak akan berlawan dengan pasukan Orange Esports di peringkat lower bracket final pada hari ini.
Pemenang akan layak ke Kejohanan Dunia M3 dan bertemu dengan pasukan SMG untuk merebut gelaran juara MPL MY musim kelapan.
PERLAWANAN KEDUA
Pasukan Orange Esports sekali lagi membawa masuk hero baru untuk LinkEzaa iaitu Yi Sun-Shin. Beliau berjaya mendapatkan farming yang cukup untuk mendapatkan barang damage seperti War Axe dan Endless Battle.
Kekuatan pasukan Orange di dalam perlawanan ditambah lagi dengan Maximum Charge yang digunakan oleh Kimmy untuk menekan pasukan Todak dari memenangi perlawanan.
Selepas berjaya menumbangkan Moon dan Lord pada minit ke-14, Orange terus memberikan tekanan kepada pasukan Todak untuk menghancurkan 2 inhibitor turret.
Pasukan Todak cuba untuk bertahan namun begitu perbezaan gold yang begitu ketara pada minit ke-18 memberikan kelebihan untuk pasukan Orange menamatkan permainan.
PERLAWANAN KELIMA
Pasukan Todak menggunakan draft yang berlainan dengan membawa masuk Balmond sebagai jungler.
Manakala pasukan Orange menggunakan draft Granger dan Natan untuk menguasai permainan.
Perbezaan gold pada minit ke-11 sudah mencapai 5 ribu yang memihak kepada pasukan Todak. Mereka berjaya mengawal peta untuk menyekat kemaraan pasukan Orange Esports.
Todak terus memberikan tekanan selepas mendapatkan Lord yang pertama. Mereka berjaya menghancurkan 1 inhibitor turret milik pasukan Orange.
Pasukan Todak akhirnya menamatkan permainan pada minit ke-16 selepas pushing dilakukan oleh pasukan Todak bersama Luminous Lord terlalu kuat untuk pasukan Orange hadapi.
Pasukan Todak seterusnya akan bertemu dengan pasukan SMG selepas ini untuk merebut gelaran juara MPL MY musim kelapan.


Pasukan profesional Mobile Legends Malaysia, Todak dijadualkan berangkat ke Singapura hari ini bagi menghadapi kejohanan dunia, M2 pada 18 Januari.
Juara MPL  MYSG Musim Keenam itu adalah satu-satunya wakil Malaysia ke kejohanan dunia terbabit.
Menerusi satu posting di Facebook, pengurusnya, Mohd Syazlan Mohd Rosdi atau Ashi mengharapkan doa daripada penyokong dan peminat supaya perjalanan mereka berjalan lancar.

Todak juga berharap dapat buat yang terbaik untuk negara dalam kejohanan ini. Mereka akan berada dalam kumpulan B.

Todak sama kumpulan dengan pasukan dari Kemboja, Impunity KH dan Omega Esports dari Filipina.
M2 akan dianjurkan oleh Moonton dengan kerjasama Persatuan Cybersports dan Online Gaming Singapura (SCOGA) serta disokong oleh Lembaga Pelancongan Singapura (STB). Tidak seperti MPL atau MPLI, M2 akan diadakan secara offline di Shangri-La Singapura untuk hadiah terkumpul AS$300,000 (RM1.2 juta).
Sebanyak lapan pasukan dari negara MPL dan empat pasukan dari negara tiada MPL menyertai.
Mereka adalah:

Malaysia – Todak
Singapura – RSG dan EVOS SG
Indonesia – RRQ dan Alter Ego Esports
Filipina – Bren Esports dan Omega Esports
Myanmar – Burmese Ghouls
Kemboja – Impunity KH
Brazil – Dreammax
Jepun – 10S Gaming Frost
Rusia – Unique Devu

Foto: Todak


Sebelum ini, Todak melaporkan kesemua pemain Mobile Legends mereka dilepaskan berikutan prestasi kurang memuaskan ketika MPL MY/SG Musim Kelima baru-baru ini. Namun, kini mereka kembali.
Dalam satu posting di Facebook Todak MLBB, pengurusnya, Mohd Syazlan Mohd Rosdi berkata, empat pemain, Moon, Ciku, Eone dan Xray kekal dalam roster manakala Nenas dan Lychee keluar.

Menurut Ashi, dia sudah berbincang bersama pihak pengurusan mengenai hal ehwal pasukan dan bercadang mengekalkan empat pemain ini.
Kali ini, Ciku juga menjadi kapten bagi roster terbaru tersebut.
Namun, dalam posting tersebut tidak dinyatakan sebab utama Lychee dan Nenas meninggalkan pasukan itu. Ini bermakna Todak perlu mencari seorang lagi pemain utama dan seorang pemain simpanan.

Ashi juga berterima kasih kepada Nenas dan Lychee yang membantu pasukan itu ke tahap sekarang ini. Terdahulu, Todak meraih tempat ketiga di Kejohanan Dunia, M1 dan tempat kedua di MPL MY/SG Musim Keempat. Mereka juga banyak menjuarai pertandingan Mobile Legends tempatan.


Pasukan Todak bertemu dengan Team Caracal pada hari ketiga minggu kelima MPL MY S9.
Todak mendominasi di perlawanan pertama dengan penggunaan Lunox dan Dyroth yang sangat membantu mereka di dalam perlawanan.
Team Caracal sekali lagi mengalami kesukaran di perlawanan kedua.
Walaupun mereka membawa masuk Fanny untuk digunakan LinkEzaa, pasukan Todak tetap mendominasi dengan penggunaan Paquito yang sangat mantap oleh 4Meyz.
Todak terus mengawal peta selepas Ciku mendapat core item yang diperlukan.
Mereka mengekalkan momentum dan terus mendapatkan kemenangan pada minit ke-14.
Di dalam satu temubual bersama Moon selepas kemenangan Todak ke atas Team Caracal, ditanya faktor Todak dapat mengekalkan momentum.
“Masing-masing tahu tentang objektif yang perlu dikejar, itu sebabnya kami dapat mengekalkan momentum,” katanya.
Moon juga ada berkata tentang Franco.
“Franco kuat sebab ia adalah hero yang menakutkan dan bergerak sangat laju,”
Ketika ditanya tentang pasukan manakah dari kumpulan A yang Todak ingin lawan, Moon mengatakan mereka ingin bertemu Team SMG dan HomeBois kerana Vins adalah bekas pemain Todak.

Foto: MOONTON Games


Pasukan RSG MY, yang juga pasukan Mobile Legends dengan ranking tinggi di liga profesional (MPL MY) musim ketujuh, kini mara ke pusingan seterusnya selepas menewaskan Todak sebentar tadi.
Dalam perlawanan upper bracket pertama hari ini, RSG MY berjaya mendapatkan skor 2-1. Dengan kemenangan ini, RSG MY akan berjumpa dengan Suhaz EVOS atau Orange Esports pada hari esok.
Sementara itu, Todak akan bertemu Geek Fam seperti diramalkan Xorn dalam satu temubual bersama hos, Fiera Fendi pada petang tadi.

Gloo yang dimainkan Kaizer menerima 196,511 damage! Sangat tinggi menahan serangan pasukan Todak.

Pada perlawanan ketiga, sangat sengit apabila kedua-dua pasukan memberikan serangan balas antara satu sama lain.
Tapi gameplay ditunjukkan oleh Lolealz yang begitu sabar sebagai Lunox berjaya memberikan ruang kepada RSG MY mengambil game ketiga ini.
Zacus juga bermain dengan baik, membuat onar di barisan hadapan bagi menakutkan pemain Todak.
Playoffs MPL MY musim ketujuh mengumpulkan lapan pasukan Mobile Legends terbaik bertarung sehingga Ahad.
Sebanyak AS$100,000 (RM413,500) ditawarkan kepada pasukan yang bertanding.
Dua pasukan Malaysia di ranking teratas akan dipilih sebagai wakil untuk Piala Asia Tenggara (MSC 2021) yang bakal berlangsung 7 Jun ini.


Pusingan kelayakan ke Sukan Asia Tenggara (SEA) yang ke-31 untuk permainan peranti mudah alih MLBB menyaksikan pasukan Todak akan bertemu dengan Homebois di peringkat upper bracket final.
Todak bermain dengan sangat agresif di perlawanan pertama. Mereka fokus kepada objektif untuk mengambil turtle dan melakukan rotasi untuk menumbangkan ahli pasukan Homebois.
Pasukan Homebois memerlukan ruang untuk farming kerana mereka membawa masuk Aulus sebagai jungler. Todak menggunakan peluang itu untuk menyekat Chibi dari terus melakukan farming.
Pasukan Todak terus menguasai permainan dan pasukan Homebois harus bertahan untuk mendapatkan kembali rentak.
Akan tetapi, pasukan Homebois berjaya bertahan dari asakan Todak yang ingin menjatuhkan crystal. Mereka kembali semula di dalam permainan dan mendapatkan Luminous Lord pada minit ke-13.
Kesilapan yang dilakukan Homebois pada minit ke-14 menyebabkan mereka kehilangan tiga orang ahli pasukan dan harus mempertahankan base mereka. Pasukan Todak akhirnya menamatkan permainan tidak berapa lama kemudian.
Pasukan Todak meneruskan momentum mereka di perlawanan kedua dengan pemilihan Granger oleh Ciku. Kedua-dua pasukan saling memberikan asakan kepada satu sama lain.
Namun begitu, menjelang di fasa akhir permainan, Todak mula menguasai permainan dengan setup yang dilakukan oleh Moon dan juga Momo menggunakan sniper Beatrix.
Homebois seringkali mendapatkan Lord namun mereka sering ditewaskan menyebabkan Lord yang diambil hanyalah sia-sia.
Kesilapan yang dilakukan oleh Homebois pada minit ke-16 menyebabkan pasukan Todak mendapat kelebihan dan terus menamatkan permainan.
Pasukan Todak akhirnya mara ke peringkat Grand Final. Manakala pasukan Homebois masih mempunyai peluang, mereka akan bertemu dengan pasukan RSG MY selepas ini.


Organisasi e-sukan dan jenama gaya hidup urban, Todak bukanlah asing dalam negara ini. Mereka dikenali menerusi pencapaian pasukan Mobile Legends mereka dengan menjuarai kejohanan MPL MYSG Musim Keenam baru-baru ini dan tempat ketiga di kejohanan dunia, M1.
Bagi menyambung legasi mereka dalam arena profesional MLBB, Todak melancarkan satu kursus dalam talian yang meliputi perkara asas dalam MLBB yang perlu diketahui oleh pemain MLBB yang berhasrat menjadi profesional, secara percuma.

Pemain hanya perlu mendaftar dan 30 modul akan dapat ditonton oleh semua. Ia merupakan panduan lengkap bagi pemain baru dan sedia ada yang ingin memahami cara bermain permainan tersebut dengan lebih baik.
Ia akan dikelolakan oleh pemain Todak itu sendiri. Sebagai contoh, Eone akan mengajar cara bermain Tank dan Moon akan mengajar bermain Support.

“Kursus ini diberikan secara percuma kerana kami ingin menjemput lebih ramai lagi pemain-pemain di luar sana untuk bermain secara professional.
“Hal ini kerana, dengan wujudnya lebih ramai pemain yang mungkin mempunyai bakat yang terpendam, arena E-sukan bagi Mobile Legends: Bang Bang secara khususnya akan menjadi lebih meriah,” kata Pengurus Perkembangan E-Sukan Todak, Radzi Rahman atau Ikuto.
Layari pautan ini untuk mengikuti E-kursus dari Todak ini.
Info lanjut boleh didapati di Facebook dan Instagram @todakofficial
Foto: Todak


Pusingan kedua peringkat playoff MPL MY musim kelapan menyaksikan pasukan Todak akan akan bertarung dengan Homebois untuk ke peringkat seterusnya.
PERLAWANAN PERTAMA
Pasukan Todak lebih kuat di awal permainan, mereka mempunyai Chou yang akan setup perlawanan dan Roger untuk melakukan clean up pasukan Homebois. Ciku berjaya mendapatkan maniac pada minit ke-7 dengan bantuan dari Esmeralda yang menahan damage dari pasukan lawan.
Ciku terus mengganas menggunakan roger, mencari kill demi kill di dalam peta. Pasukan Homebois gagal menghentikan pasukan Todak untuk mendapatkan Lord pada minit ke-11. Pasukan Homebois kehilangan 2 inhibitor turret pada minit ke-14, Todak berjaya mendapatkan kemenangan selepas 1 minit kemudian.
PERLAWANAN KEDUA
Pasukan Todak menggunakan Yi Sun-Shin sebagai jungler dan mereka sangat mendominasi di perlawanan kedua ini. Rotasi demi rotasi dilakukan untuk menumbangkan pasukan Homebois. Real World Manipulation yang dikeluarkan oleh Moon memberikan burst damage yang sangat tinggi.
Lord pertama berjaya diambil oleh ciku tanpa sebarang gangguan. Pasukan Homebois yang mengalami kekurangan gold dan item tidak dapat bertahan dan kemenangan berjaya didapatkan pasukan Todak pada minit ke-12.
Todak akan mara ke peringkat seterusnya untuk berlawan dengan Geek Fam bagi menentukan siapakah yang layak ke lower bracket final nanti.


PERLAWANAN PERTAMA
Geek Fam berjaya mendapatkan Chou untuk dimainkan oleh Xorn, Hero ini sering dikunci oleh pihak lawan sebelum ini. Geek Fam mempunyai draft yang lebih kuat di peringkat awal permainan manakala Todak perlu fokus kepada farming untuk menunggu Ciku mendapatkan barang core.
Kesilapan pasukan Geek Fam semasa pertarungan di Lord Pit menyebabkan Artz dan Maima terkorban, Lord terus merusuh ke arah base pasukan Geek Fam, Maima yang cuba menghentikan Ciku di arah jungle tidak sempat untuk mempertahankan base dan Todak mengecapi kemenangan pada minit ke-12.

Gelaran MVP diberikan kepada Ajiq yang menggunakan Roger, beliau berjaya mengeluarkan damage sebanyak 2494 per minit dan banyak membantu pasukannya untuk memenangi pertarungan terakhir di Lord Pit.

PERLAWANAN KEDUA
Situasi yang sama berlaku pada perlawanan kedua ini di mana draft Todak lebih bersifat pasif pada minit awal permainan sementara Geek Fam memfokuskan damage yang tinggi dan kawalan peta yang mantap. Seperti yang dijangkakan, Geek Fam mempunyai kelebihan gold sebanyak 2 ribu pada minit ke-5.
Ciku kemudiannya berjaya mendapatkan farming yang diperlukan bagi membantu pasukannya memenangi perlawanan. Geek Fam tidak mampu untuk menahan serangan crossbow of tang dan akhirnya mereka tewas pada minit ke-12.

Ciku bertahan dan menggunakan masa untuk farming dengan cukup efisyen. Beliau mengeluarkan damage yang sangat tinggi di fasa middle game. Ciku sememangnya layak dinobatkan MVP untuk perlawanan kedua ini.

Todak kembali menduduki carta no. 1 di dalam kumpulan B selepas mereka mendapatkan momentum dan menjadi konsisten untuk memenangi perlawanan.


Pasukan Malaysia, Todak adalah wakil negara pertama ke Piala Asia Tenggara Mobile Legends (MSC) 2022 yang akan dianjurkan di Kuala Lumpur, Malaysia bermula 11 Jun hingga 19 Jun ini.
Mereka layak selepas menewaskan Suhaz Esports, 3-0 di pusingan upper bracket final Liga Profesional MLBB (MPL) MY S9 hari ini.
Difahamkan, hanya dua wakil Malaysia akan layak ke kejohanan serantau itu iaitu juara dan naib juara MPL MY S9.
Selain itu, peminat dikatakan boleh menyaksikan sesi cabutan kumpulan pada 29 Mei yang mana bracket bagi setiap kumpulan akan didedahkan berserta format.
MSC 2022 menawarkan hadiah terkumpul AS$300,000 (RM1.26 juta), dua kali ganda prizepool berbanding tahun lalu.
Ia adalah kejohanan offline pertama bagi MSC tahun ini selepas diadakan secara maya pada tahun lalu.
Ini adalah senarai 12 negara yang akan menyertai:

Indonesia (juara dan naib juara MPL ID S9)
Filipina (juara dan naib juara MPL PH S9)
Malaysia (juara dan naib juara MPL MY S9)
Singapura (juara dan naib juara MPL SG S3)
Kemboja (juara dan naib juara 2022 Spring Split)
Myanmar (juara pusingan kelayakan)
Laos, Vietnam dan Thailand (juara daripada kelayakan yang mempertandingkan tiga negara ini)

Pada 2017, ia diadakan secara offline di Jakarta, diikuti Manila Filipina.
Kejohanan ini bakal menyaksikan pasukan MLBB terbaik di Asia Tenggara berentap.
Pada tahun lalu, MSC 2021 mencatatkan 2.28 juta tontonan serentak dan 32 juta tontonan keseluruhan menurut Esports Chart.
Foto: MOONTON Games


Todak akan memperkenalkan sebuah pertandingan e-sukan mereka sendiri yang diberi nama Todak League. Pengenalan liga ini adalah selaras dengan inisiatif organisasi tersebut dalam mengembangkan dan memperkasakan lagi industri e-sukan di negara kita.

Fasa pertama liga ini akan memberikan fokus terhadap dua permainan video yang popular dalam kalangan rakyat Malaysia pada ketika ini iaitu PUBG Mobile dan Mobile Legends: Bang Bang (MLBB). “Pengenalan liga ini akan bermula dengan dua judul yang popular ini terlebih dahulu dan liga ini akan terus berkembang mungkin dengan pengenalan judul-judul permainan yang lain”, kata Radzi Ikuto Rahman yang merupakan pengurus perkembangan E-Sukan Todak.
Todak League akan membawakan format perlawanan yang menarik di mana pertandingan bagi judul MLBB akan dijalankan pada setiap minggu yang menawarkan hadiah terkumpul RM500 setiap minggu dan pemenang mingguan dapat melayakkan diri untuk bertanding di peringkat bulanan yang menawarkan jumlah hadiah terkumpul yang lebih besar.
Selain daripada itu, pemenang bulanan juga akan dijemput untuk bertanding di peringkat Grand Final di mana juara untuk setiap peringkat bulanan akan bertanding untuk takhta Todak Liga. Jumlah hadiah terkumpul untuk MLBB adalah sebanyak RM15 000.
Bagi PUBGM pula, sebanyak 460 pasukan berbeza akan bertanding pada setiap minggu bermula pada bulan April sehingga Jun. Johan mingguan akan mendapatkan slot untuk melayakkan diri ke Grand Final bagi merebut hadiah terkumpul sebanyak RM15 000.
Berita baik untuk yang berminat untuk mengikuti Todak League, pendaftaran adalah percuma! Todak menjangkakan pertandingan ini akan mendapat sambutan daripada banyak pihak memandangkan industri e-sukan semakin mendapat sambutan yang menggalakkan daripada rakyat Malaysia.
Jadi dengan penganjuran pertandingan seperti ini, Todak berharap agar Todak Liga dapat menjadi salah satu platform yang dapat mencungkil bakat dan memberi pengiktirafan terhadap para pemain untuk bertanding di pentas yang lebih berprestij.
Untuk maklumat yang lebih lanjut,  anda boleh ikuti perkembangan dan pengunguman terkini mengenai Todak League di laman Facebook dan Instagram @todakofficial


Todak League Musim ke-2 kini diumumkan. Ia adalah sebuah inisiatif untuk memberikan platform terbaik kepada peminat-peminat esukan mempamerkan bakat dan kebolehan mereka, selain memenangi hadiah daripada hadiah terkumpul RM33,000.

Todak League Musim ke-2 akan mempertandingan dua judul esukan iaitu PUBG MOBILE dan Mobile Legends: Bang Bang, dengan beberapa kategori.

Bagi Mobile Legends: Bang Bang, kategori yang dipertandingkan ialah kategori terbuka, dengan tawaran hadiah sebanyak RM10,000.
Manakala, bagi PUBG MOBILE, tawaran hadiah ialah sebanyak RM23,000 dengan tiga kategori yang akan dipertandingkan iaitu kategori terbuka, kategori bawah 18 tahun dan kategori wanita terbuka.

Pendaftaran bagi Liga Todak Musim dibuka bermula 20 September hingga 1 Oktober ini. Dan pentas liga akan berlangsung bermula 4 Oktober hingga 17 Disember 2021.
Untuk pendaftaran dan maklumat lanjut mengenai Todak League sila layari laman sesawang mereka di SINI.


Pasukan Todak akan berlawan di lower bracket final bertemu Suhaz EVOS esok selepas menewaskan skuad Red Esports 2-1 sebentar tadi.
Dalam perlawanan sengit tersebut, Todak menaruh harapan pada Hayabusa pada game ketiga (penentuan) bagi menangkap mage dan support Red Esports iaitu Ash dan Cakbu.
Strategi itu nyata berkesan apabila Hayabusa bukan saja memenangi lanenya sendiri tapi berjaya menangkap hero penting.

Dengan kemenangan ini, maka sudah berakhir perjalanan Red Esports di MPL kali ini.
Playoffs MPL MY musim ketujuh mengumpulkan lapan pasukan Mobile Legends terbaik bertarung sehingga Ahad.
Sebanyak AS$100,000 (RM413,500) ditawarkan kepada pasukan yang bertanding.
Dua pasukan Malaysia di ranking teratas akan dipilih sebagai wakil untuk Piala Asia Tenggara (MSC 2021) yang bakal berlangsung 7 Jun ini.


Pasukan Todak layak ke lower bracket Piala Asia Tenggara Mobile Legends (MSC 2021) selepas menewaskan Nightmare Esports 2-0 sebentar tadi.
Dalam perlawanan pertama, Todak menang mudah dengan pemilihan hero seperti Khufra dan Luo Yi yang boleh melakukan kombo dengan mudah.
Pemilihan Ling untuk Ciku tidak berapa memberi impak namun cukup kuat untuk memberi kelebihan kepada Todak pada minit akhir.

Lunox oleh 4Meyz mengenakan damage paling tinggi iaitu sebanyak 52,060.

Momo menjadi MVP buat perlawanan pertama ini.

Di perlawanan kedua, Todak memberikan Ciku Claude sekali gus membuatkan teamfight menjadi lebih kuat. Lihat item dan MVP bagi perlawanan kedua di bawah:

View this post on Instagram

A post shared by MyGameOn (@mygameondotmy)

MSC 2021 bermula pada 7 Jun hingga 13 Jun ini, mengumpulkan hadiah terkumpul AS$150,000 (RM615,700) yang akan direbut 12 pasukan dari lapan negara Asia Tenggara.
Saksikan siaran langsung di Facebook dan Youtube.


Pasukan Todak adalah nama yang tidak asing lagi di dalam arena kompetitif Mobile Legends. Mereka berjaya menjadi juara Liga Profesional Mobile Legends (MPL) musim keenam.
Mengikuti Kejohanan Dunia Siri M berturut-turut membuatkan Todak mempunyai pengalaman yang cukup mendalam di dalam arena kompetitif ini.

View this post on Instagram

A post shared by TODAK MOBILE LEGEND (@todakmlbb)

Kini Todak mengumumkan mereka akan mencari pemain baru yang dikenali sebagai “Todak Apprentice” untuk digilap bakat mereka dengan lebih baik di dalam divisi MLBB.
Syarat-syarat utama untuk menyertai pencarian bakat baru ini adalah mereka harus berumur 18-23 tahun dan mempunyai rank mythic glory sekurang-kurangnya 1000.
Selain itu, individu itu harus mempunyai kemahiran berkomunikasi yang baik serta pemahaman role masing-masing dan akhir sekali mempunyai sambungan internet yang kuat dan stabil.
Jadi apa anda tunggu lagi, mungkin anda adalah individu yang dicari dan akan berpeluang untuk bermain bersama pasukan Todak dan menjadi pemain profesional Mobile Legends: Bang Bang.


Todak adalah salah sebuah pasukan yang disegani di tanah air ketika ini, juara musim keenam ini menyajikan corak permainan yang konsisten dan versatil. Mereka mempunyai hero pool yang besar dan ada di antara pemain mereka mampu untuk bertukar posisi di dalam permainan.
Namun begitu, mereka telah kecundang di MSC 2021 dengan kekalahan di bawah pasukan BTR di peringkat playoff hari pertama. Seperti pasukan yang lain, Todak juga ingin melakukan reset di dalam pasukan. Oleh itu, mereka telah memberikan hint di laman rasmi akaun Instagram milik mereka.

View this post on Instagram

A post shared by TODAK MOBILE LEGEND (@todakmlbb)

Kemasukan jungler dan tank yang baru mungkin akan memantapkan lagi prestasi pasukan Todak kali ini. Kemasukan penganalisis baru juga akan memberikan ruang kepada Todak untuk mengkaji strategi baru bagi memahami meta terkini dan menciptakan satu corak permainan yang tidak dikenal pasti oleh musuh.
Nantikan kemunculan pemain-pemain baru ini tidak lama lagi, persoalan yang timbul adakah pemain baru ini akan menggantikan skuad utama Todak yang telah lama bermain bersama? Kita saksikan.


Pasukan Todak berjaya mendapatkan tiket ke Kejohanan Dunia, M3 baru-baru ini meskipun mereka tewas di tangan Team SMG dengan skor 0-4 di Liga MPL MY musim kelapan.
Selesai sahaja MPL berlalu, Todak kini mengacah pemain baru yang akan menyertai pasukan itu untuk bertanding di kejohanan seterusnya.

View this post on Instagram

A post shared by TODAK MOBILE LEGEND (@todakmlbb)

Sudah pasti kemasukan pemain ini ke dalam pasukan akan menguatkan lagi kekuatan Todak ketika ini. Mereka sebelum ini memberikan saingan yang sengit di dalam liga MPL MY musim kelapan dan juga salah satu calon kejohanan dunia M1 sehingga M3 secara berturut-turut.
Siapakah pemain baru yang akan diumumkan itu? Sambil menunggu pengumuman dari Todak pada jam 6 petang ini, nyatakan tekaan anda terlebih dahulu di ruangan komen yang disediakan.


Perlawanan peringkat kelayakan Sukan SEA ke-31 untuk permainan peranti mudah alih MLBB kini sudah sampai ke penghujungnya.
Pasukan RSG MY akan bertemu dengan pasukan Todak di peringkat akhir.
Permainan pertama dan kedua dimenangi oleh Todak meskipun RSG MY membawa Fanny masuk di permainan pertama.
Di dalam permainan kedua, pemilihan Baxia sebagai jungler oleh pasukan RSG MY tidak membawa hasil yang begitu baik.
Pasukan Todak meneruskan momentum mereka di dalam permainan ketiga. Kuza berjaya mendapatkan Ling kali ini, Kuza sememangnya bermain Ling dengan begitu baik.
Namun begitu, mudah sahaja pasukan Todak mendapatkan objektif di peringkat awal permainan. Rotasi yang dilakukan pasukan Todak memberikan keputusan yang baik kepada pasukan mereka.
Akan tetapi, combo Ling dan Angela mula memperlihatkan kelebihan mereka mengawal permainan. Pasukan Todak mula mengalami kekalahan dan RSG MY terus memberikan tekanan kepada mereka.
RSG MY yang sudah mempunyai kelebihan gold mula mengambil Lord dan mereka terus melakukan pushing untuk menamatkan perlawanan.
Di perlawanan keempat, Todak kembali bangkit dengan momentum dengan memberikan Ciku menggunakan Roger manakala Roger sebagai Valentina.
Todak terus menguasai permainan apabil rotasi yang dilakukan 4Meyz menyebabkan pasukan RSG MY mengalami kesukaran dan memberikan ruang kepada Ciku untuk melakukan farming.
Selepas Ciku berjaya mendapatkan barang core yang diperlukan, dia mula snowball ke atas pasukan RSG MY dan Todak menguasai peta selepas itu.
Perbezaan gold pada minit ke-9 sudah mencecah 10 ribu dan menyebabkan pasukan RSG tidak dapat berbuat apa-apa dan mereka hanya dapat melihat pasukan Todak menghancurkan base mereka. Todak kemudian mendapatkan kemenangan pada minit ke-10.
Todak akan mewakili Malaysia ke Sukan SEA yang ke-31 di Vietnam. Tahniah diucapkan kepada pasukan Todak dan juga RSG MY kerana sudah memberikan pertarungan yang sangat hebat untuk ditonton.


Perlawanan Grand Final Liga Profesional Mobile Legends (MPL) MY musim ke-9 menyaksikan pasukan Orange Esports menentang pasukan Todak.
Pasukan Orange Esports berjaya ke peringkat ini selepas mereka mengalami kekalahan demi kekalahan di awal minggu peringkat liga.
Perjalanan mereka sangat sukar namun mereka membuktikan mereka adalah pasukan yang sangat konsisten di peringkat playoff.
Jika pasukan Todak berjaya muncul juara pada hari ini, mereka adalah pasukan Malaysia pertama yang memenangi dua piala MPL MY.
Perlawanan pertama memihak kepada pasukan Todak apabila setup yang dibuat oleh Yums dan juga Moon menguasai permainan.

Di perlawanan kedua, pasukan Todak sekali lagi meneruskan kemenangan mereka apabila Moon menggunakan Dawning Light untuk merampas Lord serta menumbangkan Garyy.

Pasukan Orange Esports gagal untuk memenangi perlawanan ketiga apabila pergerakan mereka dihentikan oleh Masha dan juga Xavier yang digunakan oleh Moon.
Pasukan Todak hanya mempunyai baki satu sahaja perlawanan lagi bagi mendapatkan gelaran juara MPL MY musim ke-9.
Orange Esports berjaya bangkit di perlawanan keempat apabila mereka bersabar dan mempertahankan base mereka.
Kesilapan yang dilakukan oleh pasukan Todak di minit akhir permainan menyebabkan mereka belum lagi berjaya mendapatkan piala MPL MY.

Pasukan Todak mengakhiri perlawanan terakhir dengan aksi yang cukup berjaya untuk menjadi juara MPL MY musim ke-9!
Todak dan Orange Esports akan mewakili Malaysia ke Piala Asia Tenggara mlbb (MSC) 2022.
Todak akan membawa pulang AS$25 ribu (RM108 ribu) dan juga piala MPL MY musim ke-9. Tahniah diucapkan kepada pasukan Todak! Mereka adalah pasukan Malaysia pertama yang menjadi juara dua kali MPL MY.


Pemenang tempat kelima Kejohanan Dunia M3 iaitu Todak memberikan saingan hebat pada tahun 2021. Mereka berjaya menjadi naib juara MPL MY musim kelapan selepas tewas di tangan pasukan SMG dengan skor 0-4.
Namun begitu, mereka berjaya bangkit kembali di Kejohanan Dunia M3 selepas menewaskan pasukan-pasukan yang hebat seperti SeeYouSoon dari Kemboja dan Navi dari CIS. Nasib mereka kurang baik selepas tewas tipis di tangan tuan rumah EVOS SG ketika itu.

View this post on Instagram

A post shared by TODAK MOBILE LEGEND (@todakmlbb)

Kini, Todak akan melanggar lagi sekali MPL MY musim ke-9 bersama barisan pemain yang lama. Pengumuman itu dibuat di dalam sebuah hantaran Instagram rasmi mereka.
Adakah Todak akan mengulangi prestasi mereka yang cemerlang di MPL MY musim ke-8? Kita bakal saksikan.
Foto: Todak MLBB


Jurulatih Mobile Legends: Bang Bang (MLBB) wanita negara, Rain mahu Todak untuk menghormati hero-hero yang boleh dimainkan oleh ECHO dalam pertemuan di antara kedua-dua pasukan itu pada Jumaat ini di Piala Asia Tenggara MLBB (MSC) 2023.
Rain atau nama sebenarnya iaitu Fikri Aiman berkata kepada MyGameOn bahawa hero-hero itu antara kunci kemenangan kepada pasukan juara dunia itu.
“Sesetengah hero sudah jadi pattern pick untuk ECHO seperti Chou, Fredrinn, Lancelot, Lapu-Lapu dan Yu Zhong,” menurut Rain.

Bukan itu sahaja, dia turut menekankan kepentingan Yums serta Moon untuk menguasai kawasan river untuk Todak menguasai peta di dalam permainan bagi mendapatkan objektif dengan lebih mudah.
Pemain paling bernilai (MVP) di Grand Final Liga Profesional Mobile Legends (MPL) Filipina iaitu Sanford menjadi pemain paling berbahaya dan Momo sudah semestinya perlu menjaganya dengan lebih baik.
ECHO mempunyai tabiat untuk melakukan rotasi di EXP Lane serta Gold Lane dalam kebanyakan permainan mereka,” tambah Rain.

Akhir sekali, Rain berpendapat bahawa Ciku perlu diberikan satu set up yang baik untuk dia lebih menyerlah serta mendapatkan kill dengan lebih mudah.
Todak berdepan tugasan berat menentang dengan pasukan yang dipilih ramai iaitu ECHO. Perlawanan mereka akan dijalankan pada hari esok, 16 Jun pada jam 3 petang.


Selepas mengharungi satu musim yang penuh dengan banyak cabaran, akhirnya Todak berjaya dinobatkan sebagai juara MPL MY Musim ke-11 dan menempah slot ke Piala Asia Tenggara (MSC) 2023.
Todak berjaya menewaskan Team SMG dengan skor 4-0.
Pada perlawanan pertama, Todak berjaya mendominasi Team SMG dengan penggunaan Atlas yang dimainkan Yums. Ahli pasukannya mengambil kesempatan untuk menghabiskan perlawanan ini pada minit ke-12.
Namun pada perlawanan kedua, Team SMG memberi saingan yang sengit tetapi selepas Mid Laner Team SMG, Stormie banyak ditangkap oleh Todak menyebabkan mereka hilang kawalan peta.
Perlawanan itu mengambil masa selama 27 minit memihak Todak yang berjaya membunuh ramai hero penting untuk Team SMG.
Pada perlawanan ketiga, Karrie yang digunakan CikuGais mengganas dengan bantuan daripada Akai, Valentina, Khufra dan Joy berjaya mendapatkan kemenangan dan meletakkan Todak di hadapan dengan skor 3-0.
Pada perlawanan terakhir, Team SMG membawa masuk Natan namun ia tidak dapat membantu Team SMG untuk menang selepas Todak tidak memberi ruang kepada mereka dan mengakhiri perlawanan ini dengan skor 4-0.
CikuGais dinobatkan sebagai Final MVP dengan satu persembahan yang menakjubkan. Bukan itu sahaja, dia hanya menggunakan Karrie dalam siri ini.
Todak akan menjadi wakil tunggal untuk Malaysia di kejohanan MSC 2023 yang akan berlangsung di Kemboja pada Jun ini.
Ciku pula muncul sebagai Playoffs MVP bagi musim kali ini.


Dalam Kejohanan Jemputan Asia Tenggara Razer kategori MLBB, Todak terpaksa melepaskan slot mereka memandangkan Liga Profesional MLBB (MPL) MY akan turut dimulakan pada hari Jumaat ini.
Justeru itu, Team Lemah akan menggantikan posisi mereka.
Ini adalah jadual pada hari ini:

Team Lemah akan bertanding pada jam 5 petang dan 7 malam ini melawan Singapura dan Thailand.
Jangan lupa berikan sokongan kepada mereka di siaran langsung ini


Pasukan Todak terus mendominasi minggu ketujuh liga MPL MY musim ketujuh selepas menewaskan Team Bosskurr 2-0 dalam perlawanan sebentar tadi.
Todak selesa dengan barisan pemain dimasukkan iaitu Ciku, 4Meyz, Moon, Momo dan Moyy.
Kini, mereka masih kekal di tangga pertama bagi ranking kumpulan A.
Di perlawanan kedua, mereka membawa masuk Estes yang sudah pun menerima buff dalam patch kali ini.
Ia menunjukkan keberkesanan kerana hero ini banyak kali menyelamatkan hero-hero Todak. Selain itu pengguna Yve oleh Moon juga memberikan damage begitu tinggi dalam teamfight.

View this post on Instagram

A post shared by MyGameOn (@mygameondotmy)


Perlawanan terakhir hari pertama menyaksikan pasukan Todak bertemu dengan pasukan SMG. Kedua-dua pasukan ini sangat kuat ketika musim liga berlangsung.
Kedua-dua pasukan berjaya memaksa perlawanan ketiga ketika ini. Pasukan SMG lebih cemerlang di minit awal permainan apabila mereka menggunakan draft Baxia sebagai hyper.
Sasa juga berjaya mendapatkan farming yang cukup untuk membantu pasukan beliau memenangi perlawanan.
Pasukan Todak membalas tindakan agresif dari pasukan SMG dengan mengejar objektif dan melakukan split pushing.
Walau bagaimanapun, Real World Manipulation dan heal dari Rafaela sangat membantu pasukan SMG untuk memenangi perlawanan.
Selang beberapa minit kemudian, pasukan Todak tidak dapat menahan asakan dari pasukan SMG. Pasukan SMG akhirnya berjaya memenangi perlawanan selepas crystal pasukan Todak dipecahkan pada minit ke-13.

Pasukan SMG akan bertemu dengan pasukan Orange Esports di upper bracket final pada esok.